Луқма | Альянс-Пресс\n21.12.2015 22:23 1643\nМолия вазирлиги 10 шоҳкурси ва 2 планшет сотиб олишдан бош тортди\nЁмон бўляпди. Жамоатчилик қутуриб кетиб, аламини депутатлардан эмас, уларнинг янги ўлтирмоқчи бўлган шоҳкурсиларидан олди. Ижтимоий сайтларни айтмайсизми?! Бай-бай улар бечора парламентимизга ва яна мойли жой бўлган молия вазирликка ўрнашмоқчи бўлган шоҳкурсиларни талаб қўйдилар-а! Буни қаранга бир депутат учун сотиб олинадиган шоҳкурси-кресло 285 АҚШ доллари турармиш? Ахир бу унча кўп чиқим эмаску! Атиги 120 депутатга бўлгани 2 миллион 600 минг сўм қирғизистонлик солиқ тўловчининг гарданига тушар эди. Энди бу» оғзига элак тутиб бўлмайдиган» электоратни деб, халқ ноибларимиз ўзларидан кўпчиликлари илгариги чақирувда ўтириб берган, сийқаси чиққан шоҳкурсиларда қонун чиқаришга мажбурлар. Ахир кенг жамоатчиликка қандоқ ҳам тушунтирса бўларди: «янги ўриндиқда, янги қонун яхши чиқишлигини». Энди бу ердан яхши қонун чиқмаса, жавобгарчилиги оммавий фикр гарданига тушади. Халқ ардоғига етишган инсонлар бола сингари гап, уни айтганини қилиш зарур эди.\nҲаммасидан ҳам молия вазирлиги шоҳкурсиларига қийин бўлди. Қандай келишим эди-я?! Вазирлик 10 та шоҳкурсини атиги 284 минг 600 қирғиз сўмига сотиб олмоқчи бўлаётувди. Бечора молия вазирлиги! У бу шоҳкурсиларни конференс-залга ажнабий ҳамкорларнинг юмшоққина жойлари учун мўжжаллаб қўймоқчи эди. Йўқ, дарғазаб оммавий фикр ажнабийларнида юмшоқ жойлардан мосуво қилди. Шоҳкурсиларку майли, омманинг феъли абади икки донагина умимий баҳоси 228 минг сўмгина турган шаҳсий планшетларга нисбатан қарши туриб қолганига нима ҳам дейсиз?! Молиячилар «Ҳой инсоф бергур ижтимоий фикр – биз ҳисоб – китоб билан шуғулланамиз,бизлар катта хажмдаги сонларни ҳисоблаймиз. Бизларни ўз замонимиздан ортда қолдирма»-деган иддаоларини ҳам, шу жамоатчилик хуш кўрмади-я! Бечора миллионларни чангаллаган молия вазирлиги «кўрмоқ бор, емоқ йўқ» қабилида шумшайиб , бу замоннинг ортиқчилиги эмас, заруратчилигидан воз кечиб ўтириб қолди эски курсисида! Ҳай аттанга ! Ўзи бу жамоатчиликка бир нима бўлган. Ҳали бунга кресла ёқмайди, ҳали планшет… Яна буларга бировларни коллектив ўтиришлари ҳам ёқмай қолган. Мана яқинда шу оммавий қирғин фикрни деб, бечора миллионлаб фойда топаётган Бишкекдаги «Манас» Халқаро ҳаво бандаргоҳи хизматчилари Янги йил базмидан воз кечдилар. Яна олдида жамоатчилик нима кирдикорлар қиларкин буни «Вақт» кўрсатади. Альянс-Пресс эса ёзиб туради шоҳкурсисиз албатта..Эҳе қўрқмаганнинг жони қанча экан-а?!


Биржада пахта ёғи ҳамда бензиннинг нарҳлари кўтарилди - EFFECT.UZ\n. 23:20 | 04.05.2021\nЎтган ҳафтага нисбатан яъни 26 апрель – 2 май кунлари «Ўзбекистон республика товар-хом ашё биржаси» АЖ нинг барча савдо платформаларида 1 817,4 млрд сўмлик товарлар сотилган бўлиб, бу аввалги ҳафтага нисбатан 10,7% га кўпдир. Бунда сотувларнинг 85,2% – биржа савдолари, 2,7% – кўргазма-ярмарка савдолари, 11,8% – электрон давлат харидлари ва 0,3% – авторақамларнинг онлайн-аукционига тўғри келди.\nКўриб чиқилаётган даврда сотувчи корхоналар АИ-80 маркали автомобиль бензинининг ўртача бошланғич нархларини маҳсулотнинг бир тоннаси учун 6 361,8 минг сўмдан 6 474,3 минг сўмгача ёки 1,8% га кўтаришди. Шу муносабат билан, АИ-80 маркали автомобиль бензиннинг ўртача кунлик нархи ҳам мос тарзда 6 362,1 минг сўмдан 6 475,6 минг сўмгача, яъни 1,8% га, яъни сотувчиларнинг бошланғич нархларини кўтариши эвазига ўсди.\nАввалроқ, Сенаторлар ўсимлик ёғини ҚҚСдан вақтинча озод қилиш ҳақидаги қонунни маъқуллаган ва шундан сўнг, Ўзбекистонга ўсимлик ёғини олиб кириш ҚҚСдан озод қилиниши тўғрисида қарор эълон қилинган эди.\nTeglar:Биржа, онлайн-аукцион, Пахта ёғи\nТадбиркорларнинг йўлларда камера ва радарлар ўрнатиш тартиби белгиланди\nПахта ёғи арзонлашди\nЎзбекистон биржасида бензин, пахта ва ёғ нархи кўтарилди


Мусулмон боласи қилиши мумкин бўлмаган ишлар\n11:20 / 11.03.2021 | Bobur | 1628\nАссалому алайкум! Мен ўтмишда инсон боласи қилиши мумкин бўлмаган ишларни, масалан зино, ўғирлик ҳатто қотилликка ҳам шерик бўлганман. Бу гуноҳларни қандай ювсам бўлади? Мени ҳам роббим кечирадимикан? Энг ачинарлиси вақтим бекор сарфланган. Ҳозирги кунда жуда афсусдаман. Ҳаловатим йўқ. Қўлимда барака йўқ. Нима иш бошласам мен ўйлагандай чиқмайди. Бунга менинг қилган гуноҳларим сабабми? Бунгаку ачинмайман аммо ўқиган намозимда ҳам ҳаёлим чалғийди мана шунга ачинаман. Илтимос менга ва менга ўхшаган адашганларга дарс бўладиган жавоб берсангизлар?\n– Ва алайкум ассалом! Ноумид бўлмаслик керак. Ҳадисда қуйидагича келади:\nعَنْ أَبِي سَعِيدٍ رَضِي اللهُ عَنْهُ أَنَّ نَبِيَّ اللهِ صَلَّى اللهُ عَلَيْهِ وَسَلَّمَ قَالَ: كَانَ فِيمَنْ كَانَ قَبْلَكُمْ رَجُلٌ قَتَلَ تِسْعَةً وَتِسْعِينَ نَفْسًا فَسَأَلَ عَنْ أَعْلَمِ أَهْلِ الْأَرْضِ فَدُلَّ عَلَى رَاهِبٍ فَأَتَاهُ فَقَالَ: إِنَّهُ قَتَلَ تِسْعَةً وَتِسْعِينَ نَفْسًا فَهَلْ لَهُ مِنْ تَوْبَةٍ؟ فَقَالَ: لَا، فَقَتَلَهُ فَكَمَّلَ بِهِ مِائَةً، ثُمَّ سَأَلَ عَنْ أَعْلَمِ أَهْلِ الْأَرْضِ فَدُلَّ عَلَى رَجُلٍ عَالِمٍ فَأَتَاهُ فَقَالَ: إِنَّهُ قَتَلَ مِائَةَ نَفْسٍ فَهَلْ لَهُ مِنْ تَوْبَةٍ؟ فَقَالَ: نَعَمْ، وَمَنْ يَحُولُ بَيْنَهُ وَبَيْنَ التَّوْبَةِ، انْطَلِقْ إِلَى أَرْضِ كَذَا وَكَذَا فَإِنَّ بِهَا أُنَاسًا يَعْبُدُونَ اللهَ فَاعْبُدِ اللهَ مَعَهُمْ، وَلَا تَرْجِعْ إِلَى أَرْضِكَ فَإِنَّهَا أَرْضُ سَوْءٍ، فَانْطَلَقَ حَتَّى إِذَا نَصَفَ الطَّرِيقَ أَتَاهُ الْمَوْتُ، فَاخْتَصَمَتْ فِيهِ مَلَائِكَةُ الرَّحْمَةِ وَمَلَائِكَةُ الْعَذَابِ، فَقَالَتْ مَلَائِكَةُ الرَّحْمَةِ: جَاءَ تَائِبًا مُقْبِلًا بِقَلْبِهِ إِلَى اللهِ تَعَالَى، وَقَالَتْ مَلَائِكَةُ الْعَذَابِ: إِنَّهُ لَمْ يَعْمَلْ خَيْرًا قَطُّ، فَأَتَاهُمْ مَلَكٌ فِي صُورَةِ آدَمِيٍّ فَجَعَلُوهُ بَيْنَهُمْ، فَقَالَ: قِيسُوا مَا بَيْنَ الْأَرْضَيْنِ فَإِلَى أَيَّهِمَا كَانَ أَدْنَى فَهُوَ لَهُ، فَقَاسُوهُ فَوَجَدُوهُ أَدْنَى إِلَى الْأَرْضِ الَّتِي أَرَادَ فَقَبَضَتْهُ مَلَائِكَةُ الرَّحْمَةِ. رَوَى هَذِهِ الثَّلَاثَةَ الشَّيْخَانِ\nАбу Саъийд розияллоҳу анҳудан ривоят қилинади:\n«Сиздан аввал ўтганларнинг ичида тўқсон тўққизта одамни ўлдирган бир киши бор эди. У ер юзидаги энг олим киши ҳақида сўради. У бир роҳибга йўлланди. Бас, у унинг олдига бориб, ўзининг тўқсон тўққиз жонни ўлдирганини айтиб, тавба қилса бўладими ёки йўқлигини сўради. У бўлмаслигини айтди. Шунда у уни ҳам ўлдириб, юзтага етказди. Кейин ер юзидаги энг олим киши ҳақида сўради. У бир олим кишига йўлланди. Бас, у унинг олдига бориб, ўзининг юзта жонни ўлдирганини айтиб, тавба қилса бўладими ёки йўқлигини сўради. У бўлишини ва у билан тавбанинг орасини ҳеч ким тўсмаслигини айтди. Сўнгра «Фалон фалон жойга бор. У ерда Аллоҳга ибодат қилаётган одамлар бор. Улар билан бирга Аллоҳга ибодат қил. Ўз ерингга қайтма. Чунки у ёмон ердир», деди.\nУ жўнаб кетди. Ярим йўлга етганида унга ўлим етди. Раҳмат фаришталари билан азоб фаришталари уни талашиб қолдилар. Раҳмат фаришталари:\n«У тавба қилиб, қалби ила Аллоҳ таоло томон келди», дедилар. Азоб фаришталари эса:\n«У ҳеч қачон яхшилик қилган эмас», дедилар.\nУларнинг олдига бир фаришта одам суратида келди. Улар бу фариштани ҳакам қилдилар. Бас, у:\n«Икки ер орасини ўлчаб кўринглар. Қай бирига яқин бўлса, у ўшаники бўлади», деди.\nЎлчашганда у ўзи ирода қилган ерга яқин чиқди. Уни раҳмат фаришталари олдилар».\nУшбу учтани икки шайх ривоят қилганлар. (“Ҳадис ва Ҳаёт” китобидан). Валлоҳу аълам!\nЖума намозида адашса\nФоизсиз кредитга рухсатми ?\nПлайстатион ўйингоҳи ҳақида\n“Мулк” сурасининг фазли\nДунё аҳолиси сони\nБеникоҳ орттирилган ҳомила ҳақида\nНамоз вақтида ўлиш\nЧувалчанг тушган сув\nЙўл қоидаларга амал қилмаслик\nКорвалол дориси ва спиртли дорилар\nкоинот ва саёрамиз ҳақида\nҒусул ва Амал


Гап икки хил чиқмоқда\nДушанбе расмийлари¸ тожик-қирғиз чегарасида тинчлик эканини айтмоқдалар.\nҚирғизистон Чегара хизмати 26 сентябр куни Тожикистоннинг Исфара туманида қуролли тўқнашув рўй берганини таъкидлаётган бир пайтда тожик расмийлари бу маълумотни мутлақо инкор қилмоқдалар.\nАКИpress-Фарғона сайти ёйинлаган хабарда айтилишича, Қирғизистон Чегара хизмати тожик-қирғиз чегарасида назоратни кучайтирган. Озодликнинг Боткен вилоятидаги мухбири Женеш Айдаровга кўра, тожик ҳарбийлари билан отишмадан сўнг бир гуруҳ қуролланган номаълум шахс маккажўхоризорга яширинганлар.\n- 26 сентябр куни бир гуруҳ қуролланган кишилар енгил автомашинада Тожикистоннинг Исфара туманидаги “Сурх” чегара постига ҳамла қилган. Бироқ тожик чегарачилари ҳужумчиларга қаттиқ қаршилик кўрсатган. Шундан кейин бу гуруҳ Қирғизистон ҳудудига ўтган. Қирғиз чегарачилари қуролли гуруҳнинг Боткен вилояти ҳудудида яширинишига йўл қўймаслик чора-тадбирларини кўрган, дейди Женеш Айдаров.\nУнинг айтишича, Қирғизистон Чегара хизмати Тожикистон билан чегарадош Боткен чегара ва божхона назорат нуқталарида блок-постлар қўйган, айни пайтда чегара орқали ўтаётган фуқаролар ва транспорт воситалари текширувдан ўтказилмоқда.\nҚуролланган номаълум шахсларнинг яқинда Исфара ички ишлар бўлими зобитини ўлдирилишида ҳам қўли борлиги тахмин қилинмоқда.\nБироқ Тожикистон томони бу иддаоларни рад этаётир. Тожикистон Давлат чегараларини қўриқлаш қўмитаси матбуот маркази раҳбари Хушнуд Раҳматуллоевнинг айтишича, Сурх қишлоғи ва чегара постида ҳеч қандай қуролли тўқнашув рўй бермаган, тожик-қирғиз чегарасида эса осойишталик ҳукм сурмоқда.\nТожикистон Давлат чегараларини қўриқлаш қўмитаси Сўғд вилоят бошқармаси зобити Одинамаҳмад Маликов мазкур қуролли тўқнашувга оид бирорта факт тасдиқланмаганини айтади.\n- Бир неча кун олдин бу ҳақда марказдан ҳам топшириқ олганмиз ва шу масала билан жиддий шуғулландик. Исфара туманидаги чегара нуқталарида осойишталик, деди Одинамаҳмад Маликов.\nБироқ Исфара туманида истиқомат қилувчиларнинг айтишларича, 26 ва 27 сентябр кунлари чегара яқинидаги Сурх қишлоғида ўқ овозлари янграган.\n- Аввал шуни айтишим керакки, оммавий ахборот воситалари хабарларида қишлоқнинг номи нотўғри берилган. Можаро Исфарадаги Сурх эмас, балки Таги Сур қишлоғида рўй берган. Бу қишлоқ, Чоркуҳ ва Ворух қишлоқлари, Қирғизистон чегараси ёнида жойлашган. Биз 26 сентябр куни Лаккон қишлоғида эдик. Жияним келиб қолди - у милицияда ишлайди. Ранги оқариб кетган, кайфияти бузуқ эди. “Нима гап?” деб сўрасак, “Отишма бўлди, қуролланган одамлар милиция ва чегарачиларга ҳужум қилишди”, деди. Унинг айтишича, қуролланган номаълум шахслар Ўзбекистон исломий ҳаракати аъзолари экан, дейди исфаралик Одил Икромов.\nСўнгги икки йил давомида Исфара туманида куч ишлатар тизимлари вакилларига 12 марта қуролли ҳужум уюштирилган. Уларда 9 нафар милиционер ҳалок бўлган. Жумладан, жорий ой бошларида Исфара ички ишлар бўлими жиноят-қидирув бўлими раҳбари Саидмурод Саидов номаълум шахс томонидан отиб ўлдирилган эди. Қотиллик содир этган одам ҳанузгача топилгани йўқ.


Афғонистон армияси ва Толибон жангарилари Кобул яқинида тўқнашди\n28 май 2022, Тошкент вақти: 22:08\nМихтарламда жангариларга қарши ўқ отаётган афғон ҳарбийлари.\nАфғонистон расмийларининг билдиришича, 24 май куни ҳукумат кучлари ва Толибон жангарилари пойтахт Кобулдан 120 километр олисликда жойлашган Михтарлам шаҳри яқинида қақшатқич жангларга киришди.\n140 минг аҳоли яшайдиган Михтарлам Лағмон вилоятининг маркази ҳисобланади. Жангарилар дастлаб 23 май куни шаҳар қамоқхонасига ҳужум қилган. Ҳукумат кучлари уларнинг ҳужумини қайтарган.\nҲукумат кучларига бир муддат мудофаа вазири Ясин Зиёнинг шахсан ўзи қўмондонлик қилган.\nМаҳаллий расмийларга кўра, Толибон ҳужуми бостирилганидан сўнг вилоятда ўз вазифасини суиистеъмол қилганликда айбланган юз нафар ҳарбий ҳибсга олинган ва Кобул қамоқхонасига жўнатилган.


«В» гуруҳи, 1-тур. 10 октябрь, соат 14:00\n14.Фирдавс Абдусалимов 15.Бобур Давлатов\n3.Иброҳим Абдуллаев 4.Миржамол Қосимов\n7.Жамшид Болтабоев 11.Аслиддин Абдиев\nДостонбек Ҳамдамов (18)\nЗабиҳилло Ўринбоев (22-пен.)\n22. Рулли Десриан\n2. Путу Геде Жуни Антара\n5. Муҳаммад Фатҳу Рошан\n6.Эван Димас Дармоно (С)\n9.Динан Яҳдиан Жавиер\n13.Муҳаммад Саҳрул Курниаван\n16.Ҳансаму Яма Праната\n20.Илҳам Удин Армаийн\n4.Маҳди Фаҳри Албаар\n7.Муҳаммад Димас Дражад\n10.Мухлис Ҳади Нинг Сайфуллоҳ\n11.Ҳендра Санди Гунаван\n14.Рикки Фажрин Сапутра\n17.Пауло Октавианус Ситанггганг\n18.Рудолфо Янто Басна\n' Ўзбекистон ёшлар терма жамоаси мусобақани ғалаба билан бошлади. Индонезия таслим этилди. Аммо ўйин осон бўлмади. Дастлабки ғалаба муборак бўлсин\n90+3' Достонбек Ҳамдамовга нисбатан фол ишлатилди\n88' Индонезия иккита ҳужум ташкил қилди. Битта зарбага аниқлик етишмаган бўлса, иккинчи ҳужум пайтида Ҳамроев тўпни эгаллаб олди\n87' Майдонга Миржамол Қосимов туширилди. У Жавоҳир Соҳибовнинг ўрнига тушган бўлиши керак\n86' Шомуродовдан тўпни қабул қилиб олган Отабек Шукуров 20 метрдан кучли зарба билан дарвозани ишғол қилди!\n86' ГООООООЛ! Отабек Шукуров, 3:1\n85' Бурчак тўпидан кейин Путу Антара бош билан ноаниқ зарба берди\n85' Индонезиялик Илҳом бурчак тўпи ишлади.\n83' Футболчиларимиз иккита ҳужум ташкил қилишди. Ҳамдамов марказдан жарима майдончасига кириб бораётган Шомуродовга узатганди, ҳимоячи тўпни қайтариб қолди. Чап қанотдан жарима майдончасига узатилган тўпга эса Элдорга нисбатан рақиб посбони чаққонлик қилди\n82' Индонезияда учинчи ўзгариш бўлди\n81' Бурчак тўпини ўйинга киритдик. Шукуров бош билан ноаниқ зарба берди\n80' Жамоамиз яхши ҳужум ташкил қилди. Шукуров-Шомуродов-Ўринбоев комбинацияси Забиҳиллонинг 16 метрдан бош билан берган зарбаси билан тугади. Ноаниқ\n78' Жарима зарбаси хавфли бўлди! Шомуродов бош билан тўп йўналишини ўзгартирди. Дарвозабон тўпни қайтаришга муваффақ бўлди\n78' Сиддиқовга нисбатан ўнг чизиққа яқин жойда фол ишлатилди. ЖАрима зарбаси\n75' Рақибнинг тезкор ҳужуми. Илҳом Армайин чап қанотдан жарима майдончамизга кириб келди ва тўпни юқоридан дарвозабон майдончаси олдига узатди. Индонезиялик бир футболчи зарба бериш учун тайёр турганди, бироқ ундан ҳам ўтди ва ҳимоячимиз тўпни майдон ташқарисига чиқариб юборди\n74' Жарима майдончасининг ўнг қанотидан тўпни Шомуродов қабул қилиб олди ва ўз олдидаги ҳимоячини алдаб ўтди. Аммо унга урилиб, ўзи йиқилди. Пенальти йўқ, бор-йўғи бурчак тўпи\n69' Индонезияликлар бурчак тўпини ўйинга киритишди. Қисқа паслар орқали комбинация ташкил қилинди ва сўнгги зарба аниқ чиқмади\n67' Ўзбекистонда ўзгариш: Бобур Давлатов ўрнига Жавоҳир Сиддиқов тушди\n64' Вакилларимиз ҳужумда тўпни эгаллаб олишди ва тўпни жарима майдончаси ичида турга Шомуродовга етказишди. У тўпни бош билан орқароққа ташлади ва адашмасак, Бобур Давларовнинг зарбаси ҳимоячига тегиб қайтди\n63' Индонезия дадил ўйнамоқда\n60' Терма жамоамиз деярли майдон марказидан жарима зарбасни жарима майдончасига етказиб беришди. Ўринбоев бош билан зарба берди. Дарвозабон тўпни қайтарди. Аммо зарба берилаётгида Забиҳилло ўйин қоидасини бузгани эътироф этилди\n59' Оҳо! Рақибларимиз ҳужумда хавфли ўйнашмоқда. Ўнг қанотдан ерлатиб етказилган тўпни ҳужумчи ҳимоячимиздан олиб ўтмоқчи бўлди. Тўпни дарвозабонимиз эгаллаб олди\n57' Қойил, Пауло Октавианус камида 30 метрдан тўпни дарвозамизга михлаб қўйди!\n57' ГООООООООЛ, Пауло Октавианус, 2:1\n55' Ҳамдамов тўпни дарвозабон устидан ошириб, гол урмоқчи бўлди. Зарба бироз ноаниқ бўлди\n54' Терма жамоамиз майдон марказидан тўпни эгаллаб олиб, тезкор ҳужум уюштирди. Тўп ўнг қанотдаги Ҳамдамовга узатилди. Достонинг тўпни жарима майдончасига узатишидан кейин футболчиларимиз тўпга бироз ета олишмади\n52' Футболчимиз жарима зарбасни жонли деворнинг остидан йўлламоқчи бўлди. Аммо жонли девордагилар сакрашмади\n51' Ҳамдамовга нисбатан фол ишлатилди. Дарвозагача 24 метр\n49' Эван Димас огоҳлантириш олди. У жарима майдончамиз ичида пенальти ишлаш мақсадида йиқилди. Ал-Ҳилолий эса симуляция унга сариқ карточка кўрсатди\n47' Индонезияда ўзгариш бўлди\n46' Индонезияликлар бўлимни кескин ҳужум билан бошлашди. Ўнг қанотда тўп аутдан отиб берилди ва футболчи қочиб кетиб, жарима майдончамизга кириб келди ва тўпни 11 метрли нуқта атрофига узатди. Зарба беришга келаётган футболчи тўпни ўтказиб юборди. Тўпга ета олмади. ЖАрима майдончаси ташқарисидан берилган зарбага аниқлик етишмади\n' Футболчилар майдонга чиқиб келишди, ўйин бошланиш арафасида\n' Биринчи бўлим сўнгига келиб, футболчиларимиз ўйин темпини пасайтириб, асосан ҳимояда ўйнашди. Индонезия эса фаол ўйин кўрсатди.\n45+1' Рақибларимиз яна бир зарба йўллашди\n45' Индонезия терма жамоаси аниқ зарба йўллади. Ҳамроев тўпни эгаллаб олди\n40' Фирдавс Абдусалимов тўқнашувда жароҳат олгандек ётганди, ҳозир ўрнидан турди\n40' Тўп билан кўпроқ қизил кийимдагилар бўлишмоқда\n37' Рақибимизнинг стандарти хавфли бўлди. Динан 5 метрдан бош билан зарба беришга муваффақ бўлди. Тўп дарвоза устидан ўтиб кетди\n36' Индонезия бурчак зарбаси ишлади\n35' Элдор Шомуродов 13-14 метрлардан бош билан дарвозага аниқ зарба бера олмади\n34' Эҳҳҳ, Ўринбоев 16 метрдан дарвозага аниқ зарба йўллай олмади! Унга ҳеч ким халал бермаётганди!\n33' Рақибларимиз чап қанотдан ҳужум ташкил қилишди. Дарвозабон майдончасига етказилган тўпни Ҳамроев эгаллаб олди\n31' Достонбек Турсуновга жароҳат етказилди. Унга тиббий ёрдам кўрсатилмоқда\n30' Дарвозамиз томон 23 метрлардан аниқ зарба йўлланди. Ҳамроев тўпга сакради ва иккинчи уринишди уни эгаллаб олди\n28' Вуууууҳ, Шомуродов! Ўнг қанотдан ҳаволатиб етказилган тўпга Элдор биринчи бўлиб зарба берди. Дарвозабон тўпга чиқишда хато қилди. Аммо тўп дарвозага аниқ бормади\n26' Терма жамоамизда ўзгариш: Одилбек Ҳамробеков майдонни тарк этди. Унинг ўрнига Иброҳим Абдуллаев туширилди\n26' Индонезия хавфли ҳужум уюштирди. Футболчи ўнг қанотдан жарима майдончамизга ёлғиз кириб борди ва тўпни орқадан етиб келган шеригига узатди. У тўпни ҳимоячимиздан олиб ўтди ва йиқилди. Тўп майдонни тарк этди, пенальти ҳам йўқ\n25' Бурчак тўпини ўйинга киритамиз\n22' Индонезия дарвозабони ўзидан чап томонга тепилган зарба йўналишини топди, аммо зарба аниқ ва кучли бўлгани учун тўпни қайтара олмади\n22' ГООООЛ! Забиҳилло Ўриинбоев, 2:0!\n21' Ўнг қанотдан жарима майдончасига кириб келган Хуршид Ғиёсовни ҳимоячи чалиб йиқитди!\n21' Пенальти ишладик!\n18' Чап қанотдан тўп жарима майдончасига етказилди. Тўп Шомуродовга келиб тушди ва у дарҳол ўз ортидаги ҳимоячидан ўтказиб, Ҳамдамовни тўп билан таъминлади. "Бунёдкор" футболчиси дарвозани ишғол қилди!\n18' ГООООООООЛ, Достонбек Ҳамдамов, 1:0!\n17' Ўнг қанотдан етказилган узатма ноаниқ бўлди. Тўп майдонни тарк этди\n15' Етказиб берилган жарима тўпини ҳимоячилар қайтаришди ва Индонезия тезкор қарши ҳужумга ўтди. Дарвозабонимиз тўпни эгаллаб олди\n14' Ўринбоевга нисбатан фол ишлатилди. Чап қанотдан жарима зарбаси\n13' Фирдавс Абдусалимов огоҳлантириш олди.\n12' "Спорт" канали Ўзбекистон-Индонезия ўйинини трансляция қила бошлади\n11' Терма жамоамиз чап қанотдан жарима зарбасини амалга оширди. Марказий ҳимоячи тўпни бош билан қайтариб қолди. Тўп ундан ўтганда 3 нафар футболчимиз зарба бериш учун қулай вазиятга чиққанди\n10' Ўйиннинг 10 дақиқаси ортда қолди, ҳисоб очилганича йўқ\n1' Айни дақиқада ўйин бошланди. Интернет орқали видео трансляция топишимиз билан, батафсил маълумот бера бошлаймиз\n' Биз ўйинни интернет орқали томоша қилиб, матнли трансляцияни олиб боришга ҳаракат қиламиз\n' "Спорт" канали негадир Ироқ-Уммон ўйинини жонли эфирда намойиш қила бошлади. Тушунарсиз. Бу ўйинни Равшан Эрматов бошқарар экан\n' Ёшлар ўртасидаги Осиё чемпионати бошланди. Бугун Ўзбекистон терма жамоаси ўзининг гуруҳдаги дастлабки ўйинини бошлайди. Рақибимиз - Индонезия


Тушда тилла узук кўрса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда тилла узук кўрса нима бўлади.\nТушда тилла узук кўрса нима бўлади.\nТушда тилла узук кўрса нима бўлади-тушда кўрилган тилла узук жория, маъшуқа, мол- мулк, шуҳрат қозонадиган фарзандлар, бой, гўзал ва иффатли аёл, фойдали сўз, яхши иш, пушаймонлик деб таъбир қилинади. Жавоҳирлар сотганини кўрган эркак аёлларнинг ишларини қилади. Аёл бўлса, эркакларга кўп пул сарфлайди. Одамларга жавоҳирларни тарқатганини кўрган киши халқни тўғриликка чақиради,ёмонлик йўлини тўсади. Тушида инжу кўрган киши илм ва Қуръонни ўрганади. Инжуларни еганини кўрган киши қори бўлади.\nТушда кумуш узук\nТушида ёқут кўрган киши тезда оила қуради, бадавлат яшайди. Ҳомиладор аёл тушида ёқут кўрса, ўғилли бўлади. Маржон кўрган киши ҳам фарзандли бўлади. Тушида кумуш пул кўрган кишининг қўлига бойлик тушади, хизматкор сақлайди. Баҳор фаслида қўлига бир дирҳам кумуш тушганини кўрган киши ўнгида ҳам шунча кумушга эга бўлади.\nТушида феруза кўрган киши ким биландир жанжаллашади. Тушида тилла кўрган киши қийинчиликлардан қутилиб, роҳатда яшайди, мартабаси зиёда бўлади. Тушда бешта тилла кўриш беш вақт намоз ўқиш деб таъбир қилинади.\nТушда узук синса\nКумуш узук кўрган киши бадавлат бўлади ва уйланади. Тилла узук кўрган киши юқори амалларни эгаллайди. Тушида узуги синганини кўрган киши эга бўлган нарсаларидан айрилади. Латунъ ва кумушдан ясалган узук кўрган киши ҳажга боради. Зумрад кўрган киши бойликка эга бўлади.\nТушда жайрон кўриш яхши хулқли рафиқа демакдир. Жайронни сўйганини кўрган киши уйланади. Ёки бокира қизнинг номусига тегади. Жайроннинг терисини шилиш зинога йўйилади.\nТушда жаллодни кўриш сўкинадиган кишидир. Жаллодни кўриш ғам-қайғуга, касалликка, бадал талаб қилинадиган нарсаларга ишорадир.\nАёл киши тушида ҳомиладор эканини кўрса, бойийди; шундай туш кўрган эркак эса қийинчиликка учрайди. Ҳар икки ҳолатда ҳам мол-давлат, деб таъбирловчилар ҳам бор. Тушда ҳомиладор бўлиш яхшиликка йўйилади. Тушда ҳомиладор аёлни кўриш ғам-қайғу ва пинҳон ишларга ишорадир. Бокира қизнинг ўзини ҳомиладор ҳолда кўриши азоб-уқубат туфайли оиласи бошига тушадиган оғир кунлардан далолатдир. Туғмайдиган аёлнинг, ҳўкизнинг ҳомиладор бўлганини кўриш очарчилик оқибатида қийинчилик юзага келиши, яхши ишлар камайиб, ўғирлик кўпайиши, фитна ва фасод кучайишини билдиради. Бева аёл ва бўйи етган қиз тушида ҳомиладор эканини кўрса, оила қуради.


ҚОЗОН – РИЗҚ-РЎЗ ВА ВА ҚУТ-БАРАКА РАМЗИ - Uzbegim | Uzbegim\nPosted on 06/19/2012 By "Uzbegim" muxbiri Taomlar, Uzbekistan\nСоҳибқирон 1435 йилда ҳозирги Туркистон шаҳри (собиқ Ясси қишлоғи) да машҳур шайх Ҳожа Яҳмад Яссавий (XI аср – 1166) қабрига маҳобатли мажмуа қуришга фармон берган ва мақбара ёнига қирқ улкан назир-ниёз дошқозони қуйдирган. Мазкур дошқозонни уста Абдулазиз ибн Шарофуддин ал-Табризий ясаган бўлиб, оғирлиги 2 тоннага, бўйи167 смга, эни247 смга тенгдир. Ушбу қозон 600 челак сув сиғимига эгадир. Ушбу дошқозон жамоатхона ўртасига ўрнатилган. Илгари қозонга қанд қўшилган сув тўлдирилиб, масжид хизматкорлари жума номозидан сўнг шифобахш ва табаррук обиҳаёт сифатида жамоага тарқатилган.\nҚозон гардишидан пастда нақш шаклида уч қатор ёзув битилган бўлиб, юқорида: “дошқозон сув қуйиш учун ясалган.Темурдан маҳаботли мақбарага совға деган ёзувлар битилган. Ўрта қатор эса: Бандаи мўминни парвадигорнинг ўзи ёрлақасин. Ёзувлари ва қозон ясалган жой ҳамда устанинг исми-шарифи битилган. Энг сўнггида “Қозонни 801 (ҳижрий) Амир Темурнинг буйруғи билан Аллоҳ-таолоннинг ҳалол қули моҳир уста Абдул Азиз ясади” – дейилган ёзув мавжуд. Бу масканда ҳафтада икки марта камбағалларга ва мусофирларга халим тортилган.\nОдатда бирор маросим тугаганда қозон тозалаб ювилади ва озода жойда тўй ўтган хонадонда ёки тўп (тўпори масжидида) сақланади. Ошпаз қозон бошига келмасдан олдин таҳорат (ғусл қилиши) шарт ҳисобланган. Узатиладиган қиз сепига кичик қозон қўшилган. Ота хонадонидан рўзғори ажралиб чиқаётган уйга ҳам қозон берилган. Қозонда димлаб пиширилган гўшт – қозон кабоб, қозонда тайёрланган таом эса “қозонкабо” деб ҳам номланган.


13:22 / 28.02.2016\nМадриднинг «Реал» клуби мавсум сўнгида Криштиану Роналдуни сотиши мумкинлиги хабар қилинди.\nБу ҳақда El Confidencial нашрининг хабар беришича, «Реал Мадрид» аввал ҳам 31 ёшли португалиялик футболчини сотиш имконияти ҳақида ўйлаб кўрган. Аммо Испания чемпионатининг 26-турида «Атлетико»га қарши кечган учрашувдан кейин Роналдунинг «Агар бутун жамоа менинг даражамда ўйнаганда, биз биринчи бўлардик» — деган фикри бу истакни янада кучайтирган.\nЭслатиб ўтамиз, «Атлетико»га қарши кечган учрашувда «Реал» 0:1 ҳисобида мағлуб бўлган эди. Кейинчалик эса, Роналду ўз фикрини «Мен буни гапирганимда, жамоанинг жисмоний тайёргарлигини назарда тутгандим. Мен жамоадошларимнинг бирортасидан устун эмасман» — дея изоҳлаган.\nНашр маълумотларига кўра, «Реал» Роналдунинг ўрнига «Бавария» клуби ҳужумчиси Роберт Левандовскини харид қилишга уриниб кўради.


Ўзбекистонда ҳатто яп-янги бозорлар ҳам бузилмоқда...(тўплам)\n- Осиё: милиция полицияга айланади. Қозоғистонда энергетика вазирининг ўринбосари Ғани Садибеков қўлга олинди: уни миллиардлаб тенгени ўғирлашда гумон қилишмоқда. Қирғизистонда Россия мисолида милицияни полицияга ўзгартиришмоқчи: ижтимоий тармоқларда бунга ҳазил билан қарашди. Тожикистонда ҳукумат йилнинг охиригача хусусий телеканалларни назоратга олиши мумкин. (видео)\n- Қозоғистонда энергетика вазирининг ўринбосари қўлга олинди, у $3 млн.дан зиёд маблағни ўғирлаганликда гумон қилинмоқда. (видео Настоящее время)\n- Тожикистонда пластик жарроҳлик: нималар қилинмоқда, қаерда ва қандай нарҳда. (видео Настоящее время)\n- Бизнес...колонияларда ишчиларни изламоқда. Петропавловскда тадбиркорлар колонияларда ишчиларни излашмоқда. (ҚРдан видео)\n- Махсус репортаж. Ўтмишдаги шаҳар. Ақтюз шаҳри қачонлардир стратегик объекти бўлган. Иккинчи жаҳон урушдаги ҳар бир тўққизинчи ўқ-дори шу ерда қазиб топилган қўрғошиндан қуйилган. Иттифоқнинг қулашигача Ақ-Тюз ҳарбий саноат шаҳарчаси эканлигини кўпчилик билмас эди. (Директ видеоси)\n- «Балки официант бўлади»: бишкеклик киши роботни йиғмоқда. Бишкеклик муҳандис Санжар Жумабеков инсон вазифаларини бажара оладиган роботни йиғмоқда. (Директ видеоси)\n- Нима учун "Газпром" "Нафтогаз" билан шартномасини бекор қилмоқда, Украина эса бу туфайли хафа эмас. (Директ видеоси)\n- Киевда полиция билан тўқнашувлар. Полиция Киев участкаларига юздан зиёд одамларни етказди. Улар Олий Рада биноси олдида "тергов ҳаракатлари" чоғида қўлга олинди. (фотогалерея)\n- Рада олдидаги чодир лагерни қандай тарқатиб юборишди. Киевда 3 март куни полициянинг махсус бўлинмалари ва Миллий гвардия аскарлари тўрт ой олдин Олий Рада биноси олида норозилик намойишчилари томонидан ўрнатилган чодир лагернинг бир қисмини бузиб ташлашди. (видео Настоящее время)\n- Қримлик аёллар Россия тажовузига қарши. Бир неча юзлаб қримлик аёллар Симферопол яқинидаги Каменка массивида 2018 йил 3 март куни тинчлик учун ва Қримнинг оккупациясига қарши намойиш ўтказишди. (фотогалерея)\n- Арманистон янги президенти этиб Армен Саргсян сайланди. (Директ видеоси)\n- Ўзбекистонда ҳатто яп-янги бозорлар ҳам нега бузилмоқда? (видео)\n- Мирзиëев раҳбарларга: Тўйга бормайсан¸ туғилган кун нишонламайсан¸ ғинг деб кўрчи¸ қамайман! Президент Мирзиëев коррупцияни камайтириш учун давлат амалдорларининг тўйга боришини тақиқлади. (видео)\n- Икра, лимузинлар, гилам йўлаклар: Голливуд "Оскар" мукофоти маросимига тайёргарлик кўрмоқда. (видео Настоящее время)


Самарқандда Гендер тенгликни таъминлашда касаба уюшмаларининг ўрни мавзусида ҳалқаро семинар бўлиб ўтди — Самарқанд вилояти касаба уюшмалари ташкилотлари бирлашмаси\nСамарқандда “Хотин-қизларнинг ижтимоий-иқтисодий аҳволи ва гендер тенгликни амалга оширишда касаба уюшмаларининг иштироки” мавзуида халқаро семинар бўлиб ўтди.\n– Кейинги йилларда мамлакатимизда меҳнат муносабатлари соҳасида халқаро талаблардан келиб кўплаб янгиликлар жорий этилди, – дейди Ўзбекистон Касаба уюшмалари федерацияси раиси ўринбосари Б.Маҳмадалиев. – Меҳнаткашларнинг ҳуқуқ ва манфаатларини ҳимоя қилиш, жумладан, хотин-қизларнинг ҳуқуқларини тўла кафолатлаш борасида яхшигина тажриба тўпланди. Буни халқаро ташкилотлар мутахассислари ҳам эътироф этмоқда. Бугунги семинарда ҳам бу борада эришган натижаларимиз билан бирга олдимизда турган вазифаларни белгилаб олиш, хорижлик мутахассислар билан фикрлашиш кўзда тутилган.\n← БАРКАМОЛЛИК САРИ\nСАМАРҚАНД ШАҲРИДА ОММАВИЙ ЮРИШ МАРАФОНИ БЎЛИБ ЎТДИ →


Материалы за 03.10.2019 » Урганч шаҳар ҳокимлиги\nУрганч шаҳар ҳокимлиги » Материалы за 03.10.2019\nНавбатдаги сайёр қабул Урганч давлат университети қошидаги 2-сон Академик лицейида бўлиб ўтди.\nБиз яшаётган ҳозирги дарвда барча даражадаги мутассадиларнинг аҳоли дардини эшитиш, қувонч-у ташвишига шерик бўлиши ғоят муҳим саналади. Бугунги Урганч Давлат Университети қошидаги 2-сон Академик лицейида Урганч шаҳар ҳокими Ш.Абдуллаевнинг навбатдаги сайёр қабули ҳам ана шу мақсадда бўлиб ўтди. Қабулда шаҳар аҳолисини қийнаётган турли соҳаларга оид муаммолар, йўлларни таъмирлаш тадбиркорликни янада ривожлантириш, янги иш ўринларини яратиш, таълим, тиббиёт каби масалалар бўйича мурожатлар қабул қилинди.\n“- Ҳозирда иш топиш катта муаммоларимдан бири эди. Урганч шаҳар ҳокимининг сайёр қабулида нафақат ишсизлик, хўжалик муаммоларидан музлатгичимни тузатиб беришга амалий ёрдам ва хоким томонидан микротўлқинли печ бериладиган бўлди”- дейди Урганч шаҳар 6-сон “Беш-берган” маҳалласида яшовчи Тозагул Жуманова.\nШунингдек, мурожаатларнинг аксарияти жойида ҳал қилиб, муддат талаб этиладиган масалалар қатъий назоратга олинди.\nЖойларда аҳоли билан бундай мулоқотлар давом этади.\nСана: 03.10.2019 04:30\nМард ўғлонлар - майдонда синалади.\n2019 йилнинг 6-22 сентябрь кунлари Россия Федерациясининг Екатеринбург шаҳрида катталар ўртасида бўлиб ўтган бокс бойича Жахон чемпионати кумуш медали соҳиби Дилшодбек Рўзметов бугун Урганч Халқаро Аэропортида тантанали кутиб олинди.\nМуҳтарам Президентимиз Фармонига биноан, Дилшодбек “Келажак бунёдкори” медалига муосиб кўрилди. Президентимиз совғаси – 6 минг АҚШ доллари миқдоридаги пул мукофоти ва “Gentra” автомобили билан тақдирланганди. Тантанали кутиб олиш маросимидан кейин, Урганч шаҳридаги Олимпия заҳиралаи коллежи олдида кенг жамоатчилик вакиллари, ёшлар иштирокида Дилшодбек Рўзметовга Хоразм вилояти ҳокими Ф.Эрманов "Spark" автомобилини совға қилди.\nДилшодбек Рўзметовни табриклаймиз ҳамда Токио 2020 Олимпиада ўйинларида ҳам энг юқори поғоналарни забт этишини тилаб қоламиз!\nСана: 03.10.2019 12:30


САНЖАР НАЗАР: “БОШҚА ДУНЁ, БОШҚАЧА РЕАЛЛИККА ҚАДАМ ҚЎЙДИК” Ёхуд нашриётларнинг карантин даврида юзага чиққан ютуқ ва камчиликлари ҳақида — Soliq plus / Налоги плюс\n10 октября, 2020 0 SOLIQ PLUS ЭКСКЛЮЗИВ ИНТЕРВЬЮ\nБу йилги иқтисодий шароитда китоб ишлаб чиқариш ва сотиш ишлари қандай кечмоқда? Ноширлар қандай муаммоларга дуч келишяпти? Шу каби кўплаб саволларга жавоб топиш учун “Aкадемнашр” нашриёти директори Санжар Назарни суҳбатга тортдик.\n– Биз сиз билан бундан бир ярим йил олдин суҳбат қилган эдик. Хусусан, мамлакатдаги ноширлик муаммолари ҳақида тўхталган эдик. Ўша суҳбатда ноширлик бизнесининг келажакда қандай ривожланиши ҳақида ҳам фикр юритилган эди. Aйтингчи, шу вақт оралиғида нималар ўзгарди. Ҳозирги шароит у фикрларни ўзгартириб юборгандир?\n– Албатта, пандемия – форсмажор ҳолати ҳамма соҳаларда режаларни ўзгартириб юборди. Ҳозир ривожланиш эмас, нашриётни сақлаб қолиш ҳақида бош қотиришга тўғри келяпти. Янгича реалликка мослашаяпмиз, жон сақлашга уриняпмиз. Қийин синовларнинг яхши томони ҳам бор. Захира имкониятларингиз ишга тушади. Борлигини ўзингиз ҳам тасаввур қилмаган қирраларингиз бўй кўрсатади. Сизга устуворлик бериб турган фазилатларингиз кераксиз бўлиб қўл келмай турган бир пайтда иллатларингиз яққол кўзга ташланиб қолади. Уларни ёпиб кетишга имкон қолмайди. Бу улар устида фикр юритишга, уларни ислоҳ қилишга имконият яратади. Биз, гарчи сайтимиз орқали биринчилардан бўлиб онлайн савдони бошлаган бўлсакда, унга жиддий эътибор қаратмас эдик. Эҳтиёж йўқ эди, гўё. Карантин бу борадаги хатоларимиз, қолоқлигимизни билиб олишимиз учун идеал вазият бўлди. Тез орада муқобил, аммо примитив воситаларни йўлга қўйдик. Бу жонимизга бироз оро кирди. Энди ана шу воситаларни мукаммаллаштириш, онлайн савдо ва онлайн фаолиятни устувор йўналишларимиздан, кучли қирраларимиздан бирига айлантириш тараддудидамиз.\nХабарингиз бўлса, карантин даврида бутун дунёда китоб ўқиш ва сотиб олиш кескин ошди. Бизда эса тамомила тескариси бўлди. Бунинг кўплаб сабаблари бор. Улар орасида бизга бевосита тааллуқлилари ҳам мавжуд, албатта. Масалан, китоб ўқишни тўғри тарғибот қила олмадик. Давлат миқёсида эмас, нашриёт кўламида ҳам тарғибот ишлари кўнгилдагидек эмас. Одамлар ижтимоий тармоқларда яшай бошлаган бир даврда биз бу реалликдан тўғри фойдаланишимиз, уни ўзимизга хизмат қилдиришимиз керак эди.\nЭлектрон китоблар учун махсус илова устида бир неча йиллар аввал иш бошлаган эдик. Карантин кўрсатиб бердики, мўлжал тўғри олинган. Аммо режани амалга оширишда оқсаганмиз. Акс ҳолда карантин даврида шахсий кўрсаткичларимиз ҳам, умуммиллий натижалар ҳам бошқачароқ бўлар эди. Ҳозирда шу хатомиз устида ҳам ишлаяпмиз.\n– Пандемия шароитида мамлакатдаги кўпгина йирик хусусий нашриётлар капиталини асраш учун ижаралари ҳажмини қисқартиришни бошлабди. Сиз бошқараётган нашриётда ҳам шундай қисқартиришлар бўлиб ўтдими?\n– Йўқ. Бизда эҳтиёжимиздан ортиқ ижара майдонлари йўқ эди. Аммо, минг афсуски, ходимларни қисқартиришга мажбур бўлдик.\n– Кўп бизнеслар ўтган баҳор ва ёз фаслида иқтисодий талафотлар билан чиқишди. Нашриётлар ҳам бундан мустасно эмас. Сизнинг нашриётингизда савдо-сотиқ ҳажми неча фоизга қисқариб кетди?\n– Апрельмай ойларида савдо деярли тўлиқ тўхтади. Бошқа ойларда 8090 фоизга қисқарди. Нашриёт фақат буюртмалар ҳисобигагина зарарнинг маълум бир қисмини қоплаб турибди, холос.\n– Ишчиларнинг маошлари ҳам қисқардими?\n– Маошларни қисқартирмадик. Ҳатто жамоа кўрсатган жонбозлиги учун мукофот ҳам беришга муваффақ бўлдик.\n– Мутахассислар ҳозирги иқтисодий шароитда кўпгина янги очилган нашриётлар иш фаолиятини давом эттиролмайди, фаолиятини тўхтатади дейишмоқда. “Aкадемнашр” нашриётига бу гап тегишли бўлмаса керак. Чунки, ушбу нашриёт кўп йиллардан бери ишлаб келади. Тажрибали мутахассислар ишлайди. Ҳамда бозорда нашриётнинг маълум бир ҳиссаси бор.\n– Бу тахминни қайси мутахассис айтганини билмадимку, аммо тескариси бўлиши ҳақиқатга яқинроқ. Чунки янги очилган кичик нашриётларнинг юки енгил, рўзғори кичкина. 23 кишилик жамоани ушлаб қолиш осонроқ. Тажрибали мутахассисларни маош билан таъминлаб туриш керак. Бозор тўхтаган бўлгандан кейин улушингиз қанчалиги аҳамиятсиз.\n– Нашриёт бозордаги қанча фоиз савдо улушини йўқотди. Ва бу улушни тиклаш учун қанча вақт керак бўлади?\n– Китоб савдоси 80-90 фоизга қисқарди. Тикланиш вақтини тахмин қилиш қийинроқ. Чунки кўп нарса ташқи омилларга боғлиқ. Катта эҳтимол билан пандемиягача бўлган даврдаги бозор шароитлари ва кўрсаткичлари қайта тикланмаса керак. Бошқа дунё, бошқача реалликка қадам қўйиб бўлдик.\n– Яқинда бир неча бизнес лойиҳа муаллифи билан суҳбат қилган эдик. У янги шароитда қандай иш тутаётгани ҳақида гапириб қолди. Фаолиятини тўхтатган компаниялардан мутахассисларни ўзининг компанияларига жалб қилаётган экан. Унинг айтишича, олдин ушбу мутахассисларни компаниясига жалб қилиш учун моддий шароити кўтармаган, улар юқори нархларни айтишган. Сизнинг компаниянгиз ҳам ушбу стратегия бўйича ишлаяпти деб эшитдик.\n– Нотўғри эшитибсиз. Бу ҳолат нашриётларга хос эмас. Тугатилган нашриётлар ва уларнинг иш излаётган ходимларини кўрмадим ҳозирча.\nМен бизнес қонуният ва қоидаларига мутаассибона муносабатга доимо истеҳзо билан қараб келганман. Балки ўзимни тадбиркор ва ноширликни том маънодаги бизнес сифатида қабул қилмаганим туфайлидир. Менга бозордаги оғир вазиятдан фойдаланиб қолиш уятли бир иш бўлиб туюлади. Дунё миқёсидаги омадли компанияларнинг тараққиётини ўргансак ҳам қонуниятлар татбиқидан кўра кўпроқ истисноларга дуч келамиз.\nДейлик, бозорда 20 000 000 сўмлик ойликка баҳоланадиган мутахассисни ҳозирги шароитдан фойдаланиб 10 000 000 сўмга ёлладим ҳам. 2 ойдан кейин бозор шароитлари ўзгариб мутахассисга яна талаб пайдо бўлгач, унга 20 000 000 сўм тўлай бошлашим керак – бўҳрон шароитида, 2 ойда буни “торта оладиган” мақомга чиқиб олиш амримаҳол. Акс ҳолда у виждони заррача қийналмасдан ҳақ тўлашга қодир жойга ўтиб кетади. Чунки муносабатларда шароит ҳал қилувчи аҳамиятга эга, мен ҳам ахир уни шароит туфайли ярим нархга баҳолагандим яқиндагина. 23 ой қиммат мутахассисни арзонга ишлатиб зарар кўрасиз, холос. Жамоадаги бузилган муҳит ва жамиятдаги ўзингиз ҳақингизда ҳосил қилган “ўлаксахўр” донғи узоқ вақтгача сиз билан қолади. Адашаётган, ниманидир назардан қочираётган бўлишим мумкин, албатта.\n– Янги шароитга кўникиш қандай кечмоқда. Компаниянгизда янги шароитга мослашув – трансформация бўлиб ўтдими?\n– Мослашув жараёни давом этаяпти. Энди аввалги шароитлар ҳам, эски “Академнашр” ҳам бўлмайди. Ёки янги бир нашриётга эвриламиз ёки бутунлай тугатилиб кетамиз. Айтганимдек, янги қирраларни ривожлантириш, замонавийлашиш, рақамли реалликка уйғунлашув жараёнларини йўлга қўйиш ҳаракатидамиз.\n– Ва охирги савол. Нашриёт қандай янги китоблар нашр қилмоқда? Газетамиз ўқувчилари учун қайси китобларни ўқишни маслаҳат берар эдингиз?\n– “Сўз чамани” рукни остида Ёзувчилар уюшмаси билан ҳамкорликда 20 нафар мумтоз ва замонавий шеъриятимиз вакиллари ижодининг сара намуналари лотин алифбосида нашр этилди. Шу кунларда савдога чиқарилди. “Шеър вақти” рукни остида чоп этилган Турсун Алининг “Маъюс шодлик” китоби ҳам ўқувчиларнинг муҳаббатини қозонишидан умидвормиз. Шоҳруҳ Раҳмоновнинг “Мукаммал хотира” ва “Сўз ёдлаш сирлари” китоблари ўқувчилар томонидан жуда илиқ кутиб олинди. Шу китобларимиз бестселлерга айланишига умид қилаяпмиз. Анна Шмидтнинг “Мушуклар маликаси Минуш” асари яқин кунларда дунё юзини кўради. Жаҳон адабиётининг дурдоналаридан бири ҳисобланадиган бу асар жуда чиройли матбаа ечимида ўқувчиларимизга тақдим этилади. Замонавий Европа адабиётидан Жанна Молинарининг “Бўри” асари ҳам чоп этишга тайёр. Китобхонлар орасида талаш бўлган Масару Ибуканинг “Учдан кейин кеч” китобининг давоми “Учгача айни вақти” асари ҳам яқин кунларда нашр этилаяпти. Адиб Холиднинг “Ўзбекистоннинг таваллуди” асари режага киритилган. Омонлик бўлса, режаларимиз кўп.\nГазетангиз ўқувчиларининг диди ҳақида яхши гумон қилган ҳолда, Л.Х. Борхеснинг “АлМуҳтасимга яқинлашув”, А.Платоновнинг “Жон”, Фахриёрнинг “Метаҳикоялар оралаб”, Ш.Аҳмедовнинг “Бир тушнинг эврилишлари”, У.Ҳамдамнинг “Ватан ҳақида қўшиқ”, А.Йўлдошнинг “Пуанкаре” китобларини ўқиш учун тавсия қиламан.


Самарқандда 12 нафар фуқаронинг паспортини олиб қўйиб, уларни 2 йил давомида фоҳишалик билан шуғулланишга мажбур қилган аёл ҳибсга олинди - Daryo\n04:19, 30.10.2020 35573\nСамарқандда 12 нафар фуқаронинг паспортини олиб қўйиб, уларни 2 йил давомида фоҳишалик билан шуғулланишга мажбур қилган аёл ҳибсга олинди\nСамарқанд вилоятида 2 йил давомида 12 нафар фуқарони фоҳишалик билан шуғулланишга мажбур қилган аёл қўлга олинди, дея хабар бермоқда Тергов департаменти.\nМаълум қилинишича, 2018 йилнинг август ойидан 2020 йилнинг октябрь ойигача бўлган вақт оралиғида 44 ёшли О.К. Самарқанд шаҳрида жойлашган уйларнинг бирида К.У., Р.Э., А.А., К.А., М.Ф., Л.М., М.Ш., Г.М., М.Р., Ҳ.С., Д.Р. ва З.Б.га ижарага бошпана беришни ваъда қилиб, паспортларини ғайриқонуний равишда олиб қўйган.\nШунингдек, О.К. уларни тунги вақтда Самарқанд шаҳар Рўдакий кўчаси ва бошқа жойларида фоҳишалик билан шуғулланишга мажбурлаган.\nТаъкидланишича, бу шахс 12 нафар фуқарони зўрлик билан ишлатиб, ҳар биридан кунлик 200 000 сўмдан 500 000 сўмгача пул топиш мақсадида фойдаланиб, ушбу йўл билан топилган пулларни ўзида сақлаб, шахсий эҳтиёжлари учун сарфлаган.\nМазкур ҳолат юзасидан Самарқанд шаҳри бўйича ИИО ФМБ ҳузуридаги Тергов бўлинмаси томонидан О.К.га нисбатан Жиноят кодексининг 135-моддаси 2-қисми «б» банди (одам савдоси) билан жиноят иши қўзғатилган. Ўтказилган тинтув тергов ҳаракати давомида юқоридаги шахсларнинг фуқаролик паспортлари тегишли тартибда ҳужжатлаштириб олинган.\nҲозирда О.К. жиноят иши доирасида Жиноят кодексининг 135-моддаси 2-қисми «б,и» бандлари билан айбланувчи тариқасида жалб қилиниб, унга нисбатан «қамоққа олиш» эҳтиёт чораси қўлланган.\nЎзбекистонда Одам савдоси қурбонларини реабилитация қилиш марказини ИИВ тасарруфига ўтказиш таклиф қилинди\n10:56, 30.08.2021 193939\n12:27, 29.08.2021 113476\n16:47, 13.09.2021 92795\n23:54 Бугун 6051\n23:33 Бугун 1461\n13:48, 20.09.2021 70421\n09:10 Бугун 69586


Қуйи Чирчиқда “Ёшлар — келажагимиз” номли шаҳарча ташкил этилди (Фоторепортаж) - Халқ сўзи\n12:43 13 Ноябрь 2018 Жамият\nЖорий йилнинг май-июнь ойларида республика ишчи гуруҳи томонидан Қуйи Чирчиқ туманидаги мавжуд ҳолат ўрганилиб, унда ёшларнинг турмуш шароитларини яхшилаш ва тадбиркорликка бўлган интилишларини қўллаб-қувватлаш бўйича қатор лойиҳаларни рўёбга чиқариш вазифалари белгилаб олинган эди. Эртамиз эгаларини қийнаб келаётган 1,5 мингдан ортиқ муаммоларнинг 66 фоизи жойида ҳал этилди. Қолганларини ҳам бартараф қилиш чоралари кўрилди.\nБу маҳаллаларни босқичма-босқич “яхши” тоифага ўтказиш мақсадида 14 та йиғинда “Yoshlar mehnat guzari” ташкил этиш, шу орқали 1239 нафар йигит-қизнинг бандлигини таъминлаш белгиланди.\nШунингдек, туман ҳокимлиги ҳузурида “Yoshlar — kelajagimiz” жамғармаси очилиб, унга бюджет ҳисобидан 500 миллион, бошқа манбалардан 2 миллиард сўмдан кўпроқ маблағ йўналтирилди.\nОрадан ўтган қисқа вақт мобайнида амалга оширилган кенг кўламли саъй-ҳаракатлар натижасида 116 нафар ёшга тадбиркорлик қилиши учун 2,3 миллиард сўм кредит маблағи ажратилди.\nШуларга мос равишда “Мингчинор”, “Балиқчи” ва “Уччинор” маҳалла фуқаролар йиғинларида “Yoshlar mehnat guzari” комплекслари қурилиши бошлаб юборилди. Биргина Уччинор маҳалласида “Yoshlar — kelajagimiz” Давлат дастури асосида фойдаланишга топширилган “Ёшлар — келажагимиз” дея номланган шаҳарчада бир йўла 120 нафар ёш ишли бўлди.\nБу ерда “Баркамол авлод” болалар бадиий ижодиёт маркази, “Yoshlar mehnat guzari”, мактабгача таълим муассасаси, савдо мажмуаси, дорихона, гўзаллик салони, тиббий хизмат кўрсатиш хонаси, ўйин ва спорт майдончалари мавжуд.\nШаҳарчанинг фойдаланишга топширилиши катта тантанага айланди. Шу муносабат билан ташкил этилган тадбирда қатнашган давлат ҳамда жамоат ташкилотлари вакиллари уни республикамиздаги биринчи ва энг намунали шаҳарча, деб баҳолашди.\nДарҳақиқат, бу ердаги ҳар бир объект эътиборга лойиқ. Масалан, тикув цехи фаолиятини олайлик. Унда, асосан, кам таъминланган ва эҳтиёжманд оилалар вакиллари меҳнат қилмоқда. Ишчилар учун барча шарт-шароит яратилган. Улар “ақлли” тикув машиналарида буюртмаларни тез ва сифатли бажаришмоқда.\n“Цехимиз очилиши билан буюртма ҳам кўпайиб кетди, ҳозир аёллар учун қишки кийимлар тикяпмиз. Буни тугатгач, 34 мингта нимча тайёрлашга киришамиз. Қисқаси, бу ерда меҳнат қилаётганларнинг ҳаммаси хурсанд”, — дейди цех устаси Ойгул Шакимова.\nҲудуддаги “Баркамол авлод” болалар бадиий ижодиёти маркази ҳам энг гавжум масканлардан биридир. Унда 10 дан ортиқ тўгараклар фаолият кўрсатмоқда. Бу ерга тумандаги бир қатор мактаблар ўқувчилари, Равнақ, Уччинор, Хўжа аҳоли пунктлари ёшлари жалб қилинган. Марказдаги компьютерлар пойтахтимиздаги Алишер Навоий номидаги Ўзбекистон Миллий кутубхонасига уланган ва ёшларимиз 1200 та электрон китобни ўқиш имконига эга.\nШаҳарчадаги мактабгача таълим муассасаси ҳам ҳавас қиладиган даражада. Бу ерда болажонлар учун барча шарт-шароит мавжуд.\nЎз навбатида, “Ёшлар — келажагимиз”да намунали лойиҳа асосида 10 та тураржой барпо қилинди. Улар кам таъминланган, эҳтиёжманд оилалар вакилларига берилди. Хонадонлар ҳомийлар томонидан жиҳозланган.\nУмуман олганда, бундан беш ой олдин республика ишчи гуруҳи ушбу тумандаги муаммоларни ўрганиш жараёнида бирорта маҳаллани “яхши” тоифага киритмаганди. Бугун эса Уччинор маҳалласида барпо этилган бу мўъжаз шаҳарча юртимиздаги энг намунали, дея таърифланиши ҳеч кимни беэътибор қолдирмаслиги, шубҳасиз.


Тергов қўмитаси Россияда "душман"ларга қарши цензура билан курашмоқчи\nРоссия Тергов қўмитаси раҳбари Александр Бастрикин "Қрим референдуми натижаларини инкор этиш" ва "тарих саҳифаларини қайта кўриб чиқиш уринишлари"ни “экстремизм” деб эълон қилишни таклиф этди. “Коммерсант Власть” нашрида эълон қилган мақоласида бош терговчи Интернетда цензура жорий этишни ҳам таклиф этди.\nРоссия Тергов қўмитаси бошлиғи Александр Бастрикин ўз таъбири билан АҚШ ва иттифоқчилари томонидан Россияга қарши “эълон қилинган гибрид уруши”га “кескин, адекват ва мутаносиб жавоб қайтаришга” чақирди.\nБу ҳақда у “Коммерсант Власть” нашрида 18 апрель куни эълон қилган мақоласида гапирди.\n- 2015 йилда Россияда экстремистик ва террорчилик йўналишидаги жиноятлар сонининг ўсиши кузатилди. Хусусан, 1329-та экстремистик кайфиятидаги жиноятлар содир этилдики, бу 2014 йилга нисбатан 28,5 фоизга кўпроқдир. Экстремистик фаолият юритган ташкилотни тузиш билан боғлиқ 42 жиноят қайдга олинди (ўсиш 2,4%). Шунингдек, террорчилик руҳида содир этилган жиноятлар сони Россия Федерацияси ҳудудида 36,3 фоизга ўсиб, 1538га етди, деб ёзди Бастрикин.\nУнинг фикрича, Ғарбнинг “гибрид уруши” сиёсий, иқтисодий, ахборот ва ҳуқуқий соҳаларда олиб борилмоқда ҳамда санкцияларнинг жорий этилиши рублнинг девальвациясига олиб келган. Бироқ Бастрикин Россия учун энг хатарлиси “ахборот уруши” эканини таъкидлади. Бу урушнинг “инструментлари” - халқаро ҳуқуқ ва унга асосланган адлиядир, дея таъкидлади у.\nТергов қўмитаси бошлиғи шунингдек “тарихий фактларга оид маълумотларни қалбакилаштирилгани”ни қоралаб, Россиянинг 2014 йилда Қримни аннексия қилганига доир ҳар қандай танқидни қонун билан жазолашга чақирди.\n- Экстремизмга қарши кураш мақсадида қуйидаги чоралар таклиф этилади. Давлатнинг мафкуравий сиёсати концепциясини яратиш ўта муҳимдир. Унинг негизи этиб бутун кўпмиллатли рус халқини бирлаштирувчи “миллий ғоя” бўлиши мумкин. Ёшларни қуролли экстремизмга қарши кураш дастурига фаол жалб қилиш лозим. Назорат ва бошқарувчи идоралар кучлари ёрдамида барча диний, миллий-маданий ва ёшлар ташкилотларини федерал қонунчиликка мослиги юзасидан оммавий тафтишдан ўтказиш зарур, маълум қилди Александр Бастрикин.\nМутассадди Хитойдаги каби, интернет провайдерлар учун ягона қоидалар ишлаб чиқишни, Интернетга кириш мумкин бўлган “жамоатчилик жойларида” экстремистик материалларга тўсиқ қўювчи фильтрлар ўрнатишни таклиф этди.\nШунингдек, у хориж резидентлари бўлган электрон ОАВлар тўлалигича ёпилиши кераклигини билдирди.\nБастрикин юқорида зикр этилган таклифлар асосида аллақачон федерал қонунларга ўзгартишлар ишлаб чиқилганлигини маълум қилди.\nҚизиғи, ўтган йил августида ВЦИОМ ижтимоий маркази ўтказган сўровга кўра, 49 фоиз россиялик Интернет цензура қилиниши тарафдори эканини билдирган. Сўровда иштирок этган русларнинг 58 фоизи эса мамлакатда сиёсий вазият оғирлашиши жараёнида Интернетнинг мутлақо ўчирилишига тайёр эканини қайд этди.\nАйни пайтда, россиялик респондентларнинг 11 фоизигина Интернет қўшимча назоратга муҳтож эмаслиги тўғрисида фикр билдирган.


«Пахтакор» янги футболчисини таништиради\nМуаллиф: Akmal Binokulov Сана: 8-08-2017, 15:53\nТошкентнинг «Пахтакор» клуби австралиялик футболчини ўз сафига қўшиб олганини тасдиқлади. Бу ҳақда клуб расмий сайти хабар тарқатди.\nМанбага кўра, клуб 10 август куни барча ОАВларига матбуот-анжумани ташкил этмоқчи.\nМатбуот анжуманида жамоага таклиф этилган янги футболчи — австралиялик Ростин Гриффитс билан шартнома имзоланади ҳамда матбуот анжумани ўтказилади. Тадбирда «Пахтакор» футбол клуби раҳбарияти ҳам иштирок этади.\nБундан олдинроқ ушбу инглиз футболчиси фаолиятини Ўзбекистон чемпионати жамоаларидан бирида давом эттириши мумкинлиги, унга 600 минг доллар миқдоридаги йиллик маош таклиф қилингани ҳақида хабар берилганди.\nМаълумот ўрнида, ушбу яримҳимоячи фаолиятини «Блэкберн Роверс» жамоасида бошлаган. Сўнгра, Шотландиянинг «Гретна», Англиянинг яна бир жамоаси «Аккрингтон Стэнли», Нидерландиянинг «Рода», Австралиянинг «Аделаида Юнайтед», «Сентрал Кост Маринерс», «Норт Квинсленд Фури» ва «Перт Глори» жамоаларида тўп сурган.\n«Пахтакор» яна 5 футболчи билан шартнома имзолади\n«Пахтакор» клуби президенти ўзгарди


Никоҳ ёши ўзгарадими? – Сурхон тонги\nБош саҳифа / Жамият / Никоҳ ёши ўзгарадими?\nНикоҳ ёши ўзгарадими?\nНоябр 28, 2018\tЖамият Изоҳ қолдириш 949 Кўрилди\nМуниса ўзи кўнгил қўйган йигитга турмушга чиқди. Куёв томоннинг бувиси оғир бетоблиги сабаб тўйни тезлаштиришди. Маҳалла-кўйнинг ҳай-ҳайлашига қарамай, тўй икки ёш истагандек бўлди. Муниса ҳам ўқиш, ҳам уй юмушлари билан чарчаб қолар, бари у истагандек осон эмаслигини тушунганида эса кеч эди.\nБошқа томондан ўзидан тўрт ёш катта қайнисинглисига ғаши келар, арзимаган сабаб билан тортишиб қоларди. Қайнонасига ҳам гап қайтариб ташлайдиган одат чиқарди. Қайнона-келиннинг тортишуви устига келган ўғил ғазаб отига минди. Тўйига бир йил бўлмай, эр-хотин ўртасига совуқлик тушиб, ҳатто гаплашмай қўйишди. Бошқалар ҳам уни хуш кўрмас, айни эътиборга ва ғамхўрликка муҳтож ҳомиладорлик даврини сиқилиш билан ўтказаётган Муниса туғруқ даврига етмай, кўзи ёриди. Чақалоқнинг яшаб кетиши номаълум деган хабардан сўнг, Мунисанинг кўзларига бу дунё янада қоронғу кўрина бошлади.\nБу каби воқеалар ҳаётимизда тез-тез содир бўлади. Қизларнинг оилавий ҳаётга жисмонан ва маънан тайёр эмаслиги оилавий низоларга, ажримлар сони ортишига сабаб бўлаяпти. Бир тасаввур қилинг, 17-18 ёшли қиз ҳали мактабни, касб-ҳунар коллежини тамомламаган ёшда она бўлиш учун ҳал қилувчи қадам ташлайди. Энди ўқиб ўрганаётган бу даврда қизлар на пазандаликни, на хонадонини саришта тутишни билади. Бу ҳам етмагандек, ўзини тута билиш, доимо тавозеда бўлишга келганда бу ёш давридаги қизиққонлик оилавий ҳаётда панд беради.\n— Эрта турмуш қурган қизлар ҳомиладорлик давридаги ўзгаришлар, оғриқлар ҳақида ўзи ҳам тушунмаган ҳолатда врачга нима бўлаётганини тушунтириб бера олмайди, — дейди Термиз шаҳар тиббиёт бирлашмаси туғруқ тизими бошлиғи, акушер-гинеколог Раъно Ядгарова. — Натижада, керакли муолажа қилинмайди. Бу ўз навбатида, ҳомилага салбий таъсир қилади. Эрта турмуш қуриш, фарзанд кўриш онада руҳий ва жисмоний зўриқишни келтириб чиқаради. Эрта туғруқ натижасида сут безлари яхши ривожланмаган бўлади. Кўп ҳолларда ёш организмнинг оналикка тайёр эмаслиги она соғ лиги учун хавф туғдиришини унутмаслик лозим. Йигирма ва ундан каттароқ ёшда аёл организми фарзанд кўришга тайёр бўлади.\nМуаммоларнинг олдини олиш никоҳ ёшининг белгиланишига бориб тақалади. Бунда ҳар бир давлат аҳолисининг никоҳга муносабати ва репродуктив ҳолатидан келиб чиқиб иш юритади. Бу қонун ва қонунос- ти ҳужжатларида ўзининг ҳуқуқий аксини топади. Аксарият давлатларда никоҳ ёши йигит ва қиз учун бир хил этиб белгиланган. “Бола ҳуқуқларининг кафолатлари тўғрисида”ги қонуннинг 3-моддасида таъкидланганидек, 18 ёшга тўлгунга қадар бўлган шахсларнинг барчаси бола ҳисобланади. Аммо ҳали 18 ёшга кириб улгурмаган қизларни у ёки бу сабаб билан турмушга бериб, келиб чиқадиган муаммога ота-оналарнинг ўзи айбдор бўлиб қолмаяптими? Айбларини эса “Ўзбекистон Республикаси Оила кодексининг 15-моддасида қайд этилган “Никоҳ ёши эркаклар учун 18 ёш, аёллар учун 17 ёш этиб белгиланади. Узрли сабаблар бўлганида, алоҳида ҳолларда никоҳга киришни хоҳловчиларнинг илтимосига кўра никоҳ давлат рўйхатидан ўтказиладиган жойдаги туман, шаҳар ҳокими никоҳ ёшини кўпи билан бир йилга камайтириши мумкин”, деган баҳона билан ҳаспўшлашга уринишади. Белгиланган тартиблар, қизларнинг турмушга чиқишдаги минимал ёш чегараси бугунги кунда энг мақбул қарорми, деган ҳақли савол туғилади. Бу масалага Ўзбекистон ахборот агентлигининг расмий сайтида Ўзбекистон хотин қизлар қўмитаси ахборот хизмати раҳбари Нилуфар Аббосхонова шундай фикрларни билдирган:\n— Албатта, хотин-қизлар қўмитаси бу масалага жиддий эътибор қаратади ҳамда белгиланган нормадан қаноатланмайди, биз никоҳ ёшининг ўн етти ёш этиб белгиланишига қаршимиз. Бундан аввал никоҳ ҳолати қайд этишга монелик қилувчи вазият мавжуд эди, яъни мажбурий 12 йиллик таълим тизимини назарда тутмоқдаман. Эндиликда таълим тизимида жорий қилинган 11 йиллик мактаб таълим тизими мантиқан никоҳ ҳолатини қайд этишга тўсқинлик қилмайди. Шундай экан, хотин-қизлар қўмитаси вакиллари Олий Мажлис Қонунчилик палатасида қизларнинг никоҳ ёшини ошириш масаласини кўриб чиқиш ташаббуси билан чиқмоқда.\nБизнингча ҳам, бу фикрда жон бор. Сабаби 18 ёш бу вояга етганликни билдиради. Агар қонунчилигимизда никоҳ ёши қизлар учун ҳам 18 ёш этиб белгиланса, қизларимизнинг ўзи учун ҳам, туғилажак фарзанд- лари учун ҳам фақат фойдали бўларди.\n“Бола ҳуқуқларининг кафолатлари тўғрисида”ги қонун- нинг 3-моддасида таъкидланганидек, 18 ёшга тўлгунга қадар бўлган шахсларнинг барчаси бола ҳисобланади.\nОлдинги Экологик барқарорлик кафолати\nКейинги Амалий семинар\nҒолиблар “Амударё”да учрашишади


Штаб аъзоси тез-тез рентген ёки МСКТ текширувидан ўтиш соғлиққа зарарлигидан огоҳлантирди\n12:36 / 20.08.2020\nКоронавирусга қарши курашиш штаби аъзоси Барно Абдусаматова баъзи давлатлар кўчада ниқоб тақишни олиб ташлагани, нима учун бизда ниқоб тақиш шартлиги тўғрисидаги саволга жавоб берди.\n«Ниқоблар инфекция юқишидан 100 фоиз ҳимоялай олмайди. Бироқ коронавирус инфекцияси ташувчиси ниқобдан фойдаланганида, унинг вирусни бошқа одамга юқтириш эҳтимоли бир неча мартага камаяди. Шунинг учун ниқоблар мабодо сиз симптомсиз, коронавирус инфекциясининг ташувчиси бўлсангиз ҳамда ўзингиз бундан бехабар бўлсангиз, вирусни бошқаларга юқтириш эҳтимолини кескин камайтириш учун керак.\nАввало, таъкидлаш лозимки, баъзи давлатларда ниқоб тақиш бутунлай бекор қилингани йўқ. Транспортда, бозорлар, дўконлар ва бошқа аҳоли тўпланадиган жойларда ниқоб тақиш талаби сақланиб қолган, фақатгина кўчада юрганда ижтимоий масофа сақлаган ҳолда ниқобсиз юриш мумкин.\nҲар бир давлат касаллик профилактикасига қаратилган ўзининг тартибини белгилайди ва амалга оширади. Бизда эпидемиологик вазият барқарорлашмагунча ниқоб тақиш шарт», деди Барно Абдусаматова АОКАда бўлиб ўтган брифингда.\nМурожаатлардан бирида фуқаро вирусли пневмония билан касаллангани, шифохонадан чиқиб кетаётганида ҳам ўпкасида ўзгариш бўлгани, 6 кундан кейин МСКТга тушгани, ҳали ҳам ўзгариш борлигини айтиб, касалликдан кейин ўпка қанчада тикланиши ҳақида сўраган.\n«Кўплаб беморларда шундай ҳолат кузатиляптики, стационарда даволаниб чиққандан атиги 1 ҳафта ўтгач, дарров ўпкани рентген ёки МСКТ қилдиришяпти. Текширувдан ўтгач, ўзгариш бўлмагани ҳақида шикоят қилиб шифокорга мурожаат келишяпти. Аслида, пневмония илк аниқланган даврда ўпкада жараён қандай кечаётганини билиш учун МСКТ ёки рентген текширувидан ўтилади. Шундан сўнг 25-30 кундан кейингина бу текширувлардан яна ўтиш мумкин. Шунда ўпкада асорат қолгани ёки қолмаганини билиш мумкин бўлади.\nРентген ёки МСКТ текширувига фақат шифокор тавсияси асосида тушишингиз лозим. Тез-тез рентген ёки МСКТ текширувидан ўтиш соғлиққа ҳам зарар ҳисобланади.\nШу сабабли касалликдан сўнг организм ўзини тиклашига вақт бериш керак. Диспансеризация давомида керак бўлса, шифокор ўзи сизга рентген ёки МСКТ текширувидан ўтишни тавсия этади», деди штаб аъзоси.


Қашқадарёда ағдарилган Damas’га ёрдамга келган 2 кишини “КамАЗ” босиб кетди | Qalampir.uz\nҚашқадарёда ағдарилган Damas’га ёрдамга келган 2 кишини “КамАЗ” босиб кетди\nЖамият\t23 Февраль 13:12 9651\nҚашқадарёда ағдарилиб кетган Damas’га ёрдамга келган икки нафар шахсни “КамАЗ” уриб кетди .Бу ҳақда Zamon кўрсатувида маълум қилинди.\nЖорий йил 17 февраль куни соат 06:20 ларда Чироқчи туманида Damas автомобили ҳайдовчиси Қаршидан Самарқандга қараб ҳаракатланиб кетаётган вақтда йўлда номаълум жисмни кўрган ва уни босиб кетмаслик учун айланиб ўтаётганда ағдарилиб кетган.\nШундан сўнг автомобилдаги ҳайдовчи ва йўловчига ёрдам бериш мақсадида бошқа ўткинчилар тўхтаган. Damas’дан ҳайдовчи ва йўловчилар тушуриб олинган. Кўпчилик бир бўлиб, Damas’ни тиклаб қўйган. Шу пайт ушбу йўлдан катта тезликда ҳаракатланиб келган “КамАЗ” юк машинаси Damas’га ёрдам берган одамлардан икки нафарини уриб юборган.\nDamas ҳайдовчисининг таъкидлашича, улар автомобилни тиклаб, йўл четига ўтказаётган пайтда юк машинаси узоқдан тезликни пасайтирмай ҳаракатланиб келган. Қўл ҳаракати билан “КамАЗ” ҳайдовчисига ишора қилинган, аммо фойдаси бўлмаган.\nЎрганишларда ўша куни “КамАЗ”га меъёрдан ортиқ юк ортилгани, оқибатдада ҳайдовчи автомобилни тўхтата олмагани аниқланган.\n14 Май 17:53 29145\n13 Май 18:39 17413


У шундан иборат бўлдики, ҳижрий 762 (милодий 1361) йили Туғлуқ Темурхон иккинчи марта Мовароуннаҳрга қўшин тортиб келиб, мени ўз ҳузурига чорлаб нома жўнатди. Мен (рози бўлиб), унинг истиқболига чикдим ва у билан кўришдим. У орамиздаги аҳдни бузиб, Мовароуннаҳрни ўғли Илёс Хожага топширди, мени эса сипоҳсолор қилиб белгилади. Бу ишга ортиқча рўйхушлик билдирмаётганимни сезиб, бобом қачули баҳодир ва ўзининг бобоси қабулхонларнинг аҳдномасини кўрсатди. Пўлат тахтага ўйиб ёзилган аҳдномада «Хонлик қабулхон авлодининг қўлида, сипоҳсолорлик эса Қачули баҳодир болаларида бўлсин, улар бир-бири билан ёвлашмасинлар» деган сўзлар битилган экан. Буни ўқиб кўргач, улуғлар аҳдига вафо қилиш юзасидан сипоҳсолорликка розилик бердим.\nМовароуннаҳрда мўғулларнинг жабру зулми ортиб кетди. Чунончи, саййид ва саййидзодалардан етмиш кишини асир олиб банд этдилар. Илёс Хожа давлат ва сиёсат ишларида лаёқатсиз бўлгани туфайли уларнинг зулму ситамига барҳам беришга ожиз эди. Мен бўлсам, ўз салобату ҳайбатим билан мўғуллар устидан ғалаба қозондим ва мазлумларни золимлар жабридан халос этдим. Бу Илёс Хожа амирлари ва мўғулларнинг менга нисбатан душманлик қилишларига сабаб бўлди. Улар Туғлуқ Темурхонга хат ёзиб, «(Амир) Темур бизга қарши исён туғини кўтарди» дедилар. Хон ёлғон гапларни чин билиб, мени ўлдириб йўқотиш ҳақида ёрлиғ юборди. Бу ёрлиғ менинг қўлимга тушиб қолди. Ундан ўлимга ҳукм қилинганимни билиб олдим. Бунга қарши чора кўриш учун қуйидаги тадбирни ишлатдим. Барлос улусининг баҳодир йигитларини ўз атрофимга тўплаб, уларни бирлаштирдим. Менга бўйсуниб кўмакдош бўлмоқлик учун розилик берган биринчи киши–Ийгу Темур бўлди, иккинчиси–амир Жаку Барлос эди. Булардан бошқа улус баҳодирлари ҳам жону диллари билан менга бўйсунмоққа (ва хизмат этмоққа) аҳд қилдилар.\nМовароуннаҳр аҳолиси менинг бу ишимдан хабар топиши биланоқ, тезда мўғулларга ҳужум қилишим кераклиги ҳақида истак билдирдилар. Чунки уларнинг қалби золим мўғуллар тоифасидан бутунлай безган эди. Мовароуннаҳр аҳолисининг каттаю кичиги мен билан бирлашди. Мамлакатнинг уламо ва машойихлари эса мўғуллар тоифасини йўқ қилиш ҳақида фатво ёзиб бердилар. Улус амирлари ва қўшун бошликдарининг баъзилари ҳам бу ишга қўшилиб, биз билан бирлашдилар. Бу тўғрида ёзилган аҳднома ва фатволарининг нусхаси бу эди: «Тўғри йўлдан борувчи халифалар, Оллоҳ таоло уларнинг барчасидан мамнун бўлсун, тутган йўлларига ва қилган ишларига мувофиқ Мовароуннаҳрдаги бутун ахди ислом, сипоҳу раият ёхуд уламою машойих, Амир Темурга иззату икром кўрсатиб, уни Амир Темур қутби салтанати олий деб атасунлар ва уни Оллоҳнинг (ердаги) қудрати–салтанат тахтига лойиқ, деб билсунлар. Мусулмонларнинг ер-суви, номуси, мол-мулки ҳамда жонига зулм-ситам қўлини чўзган мўғуллар тоифасини даф қилишда ва умуман йўқотишда (Амир) Темурга (ёрдамлашиш учун) ўз молу жонларини (аямай) тиришиб ҳаракат қилсунлар. Биз ўз аҳду байъатимизга содиқ қолурмиз. Агар берган аҳд-паймонимиздан қайтсак, Оллоҳнинг қудратию қуввати ва ёрдамидан чиқиб, шайтон қудратию ёрдами йўлига кирган бўлайлик».\nБу фатвони менга кўрсатганларидан кейин жангу жадал байроғини кўтариб, мўғуллар устига лашкар тортишга қарор қилдим ва мазлумлар ҳақини золимлардан олиб бермоқчи бўлдим. Лекин бир неча разил кишилар бу сирни фош қилиб қўйдилар.\n(Шундан кейин) ўйланиб қолдим. «Мабодо Самарқанд шаҳри ичида мўғулларга қарши уруш бошласаму, бироқ Мовароуннаҳр аҳли (жанг қилишдан) қўл тортсачи? (Унда нима қиламан?) Яхшиси, шаҳардан чиқиб, Самарқанд тоғларида ўринлашай, токи менга қўшилишни истаганлар ҳузуримга келсунлар. Шунда мен катта сипоҳ тўплаб, мўғулларга қарши жангу жадални бошлагайман»,–деб қарор қилдим.\nСамарқанддан чиққанимда олтмиш отликдан бошқа бир киши ҳам менга эргашмади. Шундан билдимки, ўйлаган кенгашим хато бўлмаган экан. Ўша тоғда бир ҳафтача кутиб ётдим, (лекин) бирон киши бизга келиб қўшилмади. Шунинг учун кенгаш тузиб Бадахшон тарафига ўтиб, у ернинг шоҳлари билан бирлашишга қарор қилдим. Отланиб, Амир Кулолнинг ҳузурига бордим. Ул зот менга Хоразмга боришимни маслаҳат берди. Агар мўғуллар устидан ғалаба қозонсам, Самарқанднинг бир йиллик хирожини ул зотга назр қилишни кўнглимга тугдим. У менга зафар тилаб фотиҳа ўқиганидан сўнг, кетишимга ижозат берди.\nАмир Кулолнинг хизматидан чиққанимда, менга ҳаммаси бўлиб олтмиш отлиқ ҳамрохдик қиларди. Илёс Хожа менинг Хоразмга юриш қилаётганимдан хабар топиб, Хивақ ҳокими Тўкал баҳодирга хат ёзиб, менга қарши чиқишни ва мени ўлдиришни буюрган экан.\nТўкал баҳодир минг отлиқ аскар олиб, менинг устимга келди. Олтмиш отлиқ йигитим ҳамда йўлда менга қўшилган (қайноғам) Амир ҳусайн билан бирга минг отликдан иборат ғаним лашкарига юзма-юз бўлдим ва жангга киришдим. Бу жангда шундайин баҳодирлик қилиб, матонат кўрсатдимки, унинг минг кишисидан эллик киши, менинг олтмиш отлиқ йигитимдан эса ўн кишигина қолди. Оқибат, барибир, зафар мен томонимда бўлди. Зафар қучганим хабари Илёс Хожа ва Жета амирларига етгач, улар (таажжубланиб): «(Амир) Темур ажаб эр киши экан, унга Тангрининг мадади етиб, бахту иқболи очилмиш», деб ўзаро сўзлашибдилар. Мен бу урушдаги зафарни яхшилик аломати деб билдим. Мўғуллар мендан чўчийдиган бўлдилар.\n Илёс Хожа – Мўғулистон хони Туғлуқ Темурнинг ўғли. Отаси ўлганидан кейин қисқа муддат Мўғулистон хони (1363–65) бўлган.\n Қачули баҳодир – барлос қабиласидан; Амир Темурнинг саккизинчи аждоди.\n Қабулхон – турк-мўғулларнинг афсонавий онаси Алонқуванинг авлоди; Чингизхоннинг учинчи аждоди. (–А.А.)\n ...Мўғуллар – Мўғулистондан (Жетадан), яъни Чиғатой улуси-нинг шарқий қисмидан Илёс Хожа билан бирга келган мўғуллар назарда тутилган. Форсча матнда «ўзбеклар» деб берилган, аммо бу бошқа тарихий манбаларга зид бўлиб, тарихий ҳақиқатга ҳам тўғри келмайди. (–А.А.)\n Матнда хулафо ар-рошидин (тўғри йўлдан борган халифалар)–Муҳаммад пайғамбар вафотидан сўнг ислом жамоасига раҳбарлик қилган тўрт халифа: Абу Бакр (632–634), Умар (634– 644), Усмон (644-656) ва Али (656-661).\n Раият–солиқ тўловчи халқ.\n Бадахшон–тоғли ўлка, Панж дарёсининг иккала қирғоғи, Амударёнинг бошланиш қисми, Кўкча дарёси ва унинг ирмокдари ҳавзасини эгаллаган. Ҳиндистонга денгиз йўли очилгунча, Бадахшон транзит маркази сифатида муҳим эди, чунки унинг ҳудудида Хитойдан Ҳиндистон, Эрон ва Европага борадиган карвон йўллари кесишарди. ҳозир Бадахшон иккига бўлинган: шимолий қисми Тожикистон ҳудудида, маркази Хорог; жанубий қисми Афғонистонда. (–А.А.)\n Хирож–ер солиғи ва умуман даромад солиғи учун қўлланилган атама; айрим ҳолларда даромаднинг учдан бир ёки учдан икки қисмини ташкил этган; «мол» деб ҳам аталган.\n Хивақ–ҳозирги Хива шаҳри.


Архивы Жамият - uzpress\nЎктамбек Каримовни ўшликлар журналист сифатида яхши билишади. Ҳалигача, “эсингдами…” деб, унинг репортажларини эслаб юришади. “Озодлик” тўлқинларида ажойиб эшиттиришлар билан янграган забардаст овоз эгаси Сарвар Усмон ҳам ўша ўзимизнинг Ўктамбек Каримов эканини ҳам яхши биладилар. Яқинда Ўшнинг биринчи ҳақиқий журналисти (айнан шудндай дегимиз келди) билан мухбиримиз чойлаши-иб суҳбатлашди. Шу суҳбатдан илинганимизни Сиз ҳам оз бўлсада кўп ўрнида кўриб, бир танишиб чиқинг.…\nAprel 28, 2022 Aprel 29, 2022\n“Ислом нури” веб-саҳифасининг хабар беришича 2007 йилнинг 26 сентябрь куни Мадинаи мунавара ва Маккаи мукарама ўртасидаги йўлда юз берган автоҳалокат туфайли Фарғона водийсида машҳур диний олим Абдували қори Мирзаевнинг рафиқаси Шарифахон опа, ўғли Абдулқуддус Мирзаев ҳамда нева-раси Абдулвадуд ҳалок бўлган. Хабарда айтилишича, улар Умра ибодатини бажо қилиш ниятида эҳром боғлаб кетаётган эдилар. 27 сентябрь куни Маккатул Мукаррамадаги Масжидул Ҳаромда бомдод…\nAprel 28, 2022 May 14, 2022\nБизнинг бу галги суҳбатдошимиз бастакор, журналист ва ишбилармон миллатдошимиз Маъмуржон Шокировдир. – Ҳожи ака, келинг, суҳбатимизни талабалик йилларингизни эслашдан бошласак. – Эллик ёшга қадам қўяётган одам учун озгина бачканароққа ўхшаб туюлса ҳам, бир нарсани айтиб бермоқчиман. Қисқаси, мактабда ўқиб юрган пайтимизда бир қиз бўларди. Шу қизни яхши кўриб қолганман. У (яхши кўришга хали ақли етмасмиди, бизнинг пайтимизда анча соддалик яхшийди)…\n100 дан ортиқ Қирғизистон паспортини Туркияга олиб кетмоқчи бўлган фуқаро қўлга олинди. Бу ҳақда Рақамли ривожланиш вазири Талант Иманов маълум қилди. Унга кўра, аҳолини рўйхатга олиш ва фуқаролик ҳолати далолатномаларини ёзиш бўлими томонидан инвентаризация ишлари олиб борилмоқда, Ўзган вилоятида ўтказилган текширув давомида утилизация қилинадиган 1200 дона паспорт тақчиллиги аниқланган. Имановнинг таъкидлашича, Миллий хавфсизлик давлат қўмитаси ушбу иш бўйича 7 кишини, жумладан,…\nБу ҳақда Жеенбек Кулубаев 27 апрель куни Жогорку Кенеш йиғилишида Қирғизистон Республикаси ташқи ишлар вазири лавозимига ўз номзодини кўриб чиқиш чоғида маълум қилди. (Бугун парламент Қулубоевнинг вазирликка номзодини қўллаб-қувватлади – таҳр.). “[Қирғизистонлик муҳожирлар учун] Амнистияга келсак… У 2019 йилда амалга оширилган эди. Ҳозир биз яна икки марта мурожаат қилдик. Яқинда Россиядан катта делегация келди, улар билан учрашувларда шу масалани кўтардик.…\nҚирғизистон ва Ўзбекистон умумий сувдан фойдаланиш муаммоларини биргаликда ҳал қилишга ҳаракат қилмоқда\nҚирғизистон Республикасининг Боткен вилоятидаги Ширеч насос станцияси Ўзбекистон Республикаси билан ҳамкорликда таъмирланади. Боткен вилояти ҳокими Учқунбек Жўробоев Озодлик мухбирига 23 апрель куни Ўзбекистон Республикаси Сўх вилояти ҳокими Саидбаҳор Саидмусаев билан учрашувда шундай келишувга эришилганини айтди. Унинг сўзларига кўра, 22 апрель куни Суу-Баши қишлоғи аҳолиси вилоят марказига йиғилиб, Ўзбекистондан сув оқиб чиқмай қолгани, қишлоқ хўжалиги экинлари зарар кўрганидан норозилигини билдирган. Сув…\nҚирғизистонда солиқ қарзи учун хорижга чиқиш тақиқи қўлланила бошланди\nҚирғизистон Республикаси Давлат солиқ хизмати солиқдан қарзи бўлган 535 нафар солиқ тўловчининг мамлакатдан чиқишини чеклаб қўйди. Яна 1128 нафар солиқ тўловчига оид материаллар қарор қабул қилиш учун Адлия бошқармасига юборилди. Давлат солиқ хизматининг тушунтиришича, 2022 йил 1 январдан кучга кирган янги Солиқ кодексига кўра, солиқ органлари солиқ қарзи бўлган жисмоний шахс ёки ташкилот раҳбарининг саёҳатини чеклаш тўғрисида судга мурожаат қилиш…\nБу йилги Ҳаж сафари нарҳи 4500 доллар бўлиши мумкин. Бироқ, бу ҳозирча тахминий нарх. Бу ҳақда Ҳаж сафарини уюштириш бўйича штаб раҳбари Абибилла Қадирбердиев 21 апрелдаги матбуот анжуманида маълум қилди. Унинг сўзларига кўра, бу нарх ўтган йилгига нисбатан 1000 долларга қиммат. Бу йил Қирғизистондан Ҳажга борувчилар учун 2766та ўрин берилган. Зиёратчилар пулни 25 апрелдан 30 апрелгача тўлашлари керак. Зиёратчиларни Ҳажга…\nЮртнинг асл ўғлон ва қизларининг ҳаёти тарих зарварақларига муҳрланмоқда\nAprel 14, 2022 Aprel 15, 2022\nЯқин тарих битиклари акс этган «Мозийға қайтиб…» китобининг иккинчи жилди нашрдан чиқди. Китоб муаллифи Одилжон Дадажоновнинг сўзларига кўра, унда тўқсонга яқин таниқли қирғизистонлик ўзбекларнинг ҳаёти ва ижоди ёритилган бўлиб, тарихий суратлар билан безалган. “Иккинчи китобимиз кўриниши худди биринчиси каби. Ўзгачалиги, китобимизда ҳаёти ва ижоди ёритилган ҳар бир шахснинг иккитадан ортиқ суратлари жойлаштирилган. Биринчи китобда қаҳрамонларнинг фақат биттадан сурати бор эди.…\nҚирғизистоннинг Боткен вилоятидан эвакуация қилинган аҳоли ўз уйларига қайтмоқда\nAprel 13, 2022 Aprel 14, 2022\nБоткен вилоятининг Лайлак ва Боткен туманларидан эвакуация қилинган қишлоқлар аҳолиси ўз уйларига қайтмоқда. Бу ҳақда Фавқулодда вазиятлар вазирлиги хабар берди. Қайд этилишича, пешин вақтидаги маълумотларга кўра, вазият барқарор. Мустақил равишда қариндошлари ҳузурига кўчиб ўтган 17 минг 799 нафар аҳолининг деярли ярми аллақачон уйларига қайтган. Фавқулодда вазиятлар вазирлиги томонидан эвакуация қилинганларнинг 500 дан ортиғи ҳам ўз уйларига қайтган. Қирғизистон ва Тожикистон…\nХитой-Қирғизистон-Ўзбекистон темир йўлини қуриш бўйича музокаралар давом этмоқда\nПекин, Бишкек ва Тошкент Хитой-Қирғизистон-Ўзбекистон темир йўлини қуриш бўйича музокараларни давом эттирмоқда. Бу ҳақда 12 апрель куни қирғиз парламенти депутатларига ҳисобот берган Қирғизистон транспорт ва коммуникация вазири ўринбосари Таабалди Тиллаев маълум қилди. “Темир йўлни ким қуради, қурилиш қайси томондан бошланади ва унинг қиймати қанча бўлади деган саволлар атрофида музокаралар давом этмоқда. Бундан ташқари йўлнинг эни бўйича ҳам ҳал қилиниши лозим…\nЕвропа Иттифоқи Қирғизистон таълим соҳасини қўллаб-қувватлаш учун 32 миллион евро ажратади\nAprel 7, 2022 Aprel 14, 2022\n6 апрель куни Қирғизистон ва Европа Иттифоқи ўртасида таълим соҳасига 32 миллион евро миқдоридаги грант шартномаси имзоланди. Бу ҳақда Молия вазирлиги матбуот хизмати хабар берди. Қайд этилишича, бу бюджетни қўллаб-қувватлаш дастурининг учинчи босқичи бўлиб, унинг учун 27 миллион евро ажратилган, қолган 5 миллион евро техник ёрдам кўринишида ажратилади. Таълим ва фан вазирлиги грант «Қирғизистон Республикаси таълим соҳасини ислоҳ қилиш бўйича…\nMay 5, 2021 Yanvar 26, 2022\nҚирғиз-тожик можароси: Ўзбеклар жабрланганларга ёрдам юбормоқда. Имконли бўлган маълумотлар қуролли низода энг кўп Қирғизистон томони жабр кўрганига далолат қилади. Можарода ҳар икки томондан жами юздан ортиқ уй вайрон бўлган, бизнеслар ва бошқа турли хил объектлар зиён кўрган. Ҳар икки томон ҳам ҳалича можаро оқибатида етган моддий зиённинг бор кўламига оид расмий маълумотларни очиқлашмаган, ҳануз ўрганиш ва аниқлаш ишлари давом этаётганини…\nҚирғизистоннинг барча ҳудудларида рус тилидаги 44 та мактаб-интернатни очиш режалаштирилмоқда. Бу ҳақда Президентнинг матбуот котиби Галина Байтерек маълум қилди. Унинг сўзларига кўра, бу Садир Жапаровнинг Россияга ташрифи давомида келишилган. «Таълим муассасаларининг қурилиши Россиянинг кўмаги билан амалга оширилади. Россиялик ўқитувчилар мактаб-интернатларга жалб қилинади», дейди у. Қирғизистоннинг етти вилоятида 40 та туман мавжуд.\nЖамият, Илм-ФанМактаб, Россия, Садир Жапаров, ЎқитувчиLeave a comment\nДепутат Бақтибек Турусбеков Олий Кенгашнинг 24-февралдаги навбатдан ташқари сессиясида ишлаш учун Жанубий Кореяга бориб, алданган фуқароларга ким ёрдам беришини сўради. «Бишкекда иш топиб берамиз деган фирмалар ташкил этилиб, Кореяга кетган фуқароларимизнинг на иши ва на пули йўқ бўлмоқда. Бизга ўз вақтида кўплаб шикоятлар келиб тушган «, – дейди депутат. Унга ҳукумат вакили Алмасбек Абитов, миграция хизмати орқали махсус тил имтиҳонини…\nДунё, ЖамиятЖанубий Корея, Олий КенгашLeave a comment\nЎш вилоятида ноқонуний савдо қилган 15 савдогар жаримага тортилди\nЎш вилоятида ноқонуний савдо қилгани учун 15 та савдогар жаримага тортилди Бу ҳақда Ўш вилояти йўл ҳаракати хавфсизлиги бошқармаси вакили Алтинбек Тенгизбоев маълум қилди. Маълум бўлишича, 16-21 февраль кунлари Ўш вилоятида «Кўча савдоси» деб номланган тадбир ташкил этилган. Амалиёт давомида йўллар бўйлаб ноқонуний савдо-сотиқ билан шуғулланган 15 фуқаронинг ҳар бирига Ҳуқуқбузарликлар кодекси бўйича 3000 сомдан жарима солинган.\nЖамиятЎш вилоятиLeave a comment\nМатраимовнинг аввалги савдо марказида янги аҳолига хизмат кўрсатиш маркази очилади\nБош вазир Улуқбек Марипов Бишкекдаги аҳолига хизмат кўрсатиш марказларидан бирини кўздан кечирди. Бу ҳақда ҳукумат матбуот хизмати хабар бермоқда. Учрашув давомида Бош вазир яқин келажакда Бишкекда собиқ «Эльдорадо» савдо маркази биносида жойлашган яна бир аҳолига хизмат кўрсатиш маркази очилишини айтди. Савдо маркази коррупцияда айбланаётган Райимбек Матраимов томонидан давлат мулкига ўтказилган. «Ходимлар аниқланиб, тегишли ускуналар ўрнатилгандан сўнг…\nЖамиятБишкек, Райимбек Матраимов, Улуқбек МариповLeave a comment\nҚиризистонда покистонликлар кўпайиб, ҳиндистонликлар камайди\nҚирғизистон университетлари талабаларининг 29 фоизга яқини чет эллик талабалардир. Бу ҳақда Давлат статистика қўмитаси хабар бермоқда. Ҳисоботга кўра, 2020-2021 ўқув йилида мамлакатдаги университетларда 63 мингдан ортиқ чет эллик талабалар таҳсил олмоқда. Уларнинг 69% (44 мингга яқини) Мустақил Давлатлар Ҳамдўстлигидан келганлар. Сўнгги беш йил ичида МДҲ мамлакатларидан Қирғизистонда таълим олиш учун келганлар оқими 5,4 фоизга ошган. Бундан ташқари, 2016-йилдан…\nДунё, Жамият, Илм-ФанМустақил Давлатлар Ҳамдўстлиги, Покистон, Статистика, ҲиндистонLeave a comment\nРоссиядан ўқитувчилар маҳаллий мактабларда ишлаш учун Ўшга келишди\nЎш мактабларида рус ўқитувчилари ўз ишларини бошлайдилар. Бу ҳақда Россия фан ва маданият маркази хабар бермоқда. Маълумотга кўра, 18-февралда Россия Таълим вазирлигининг «Чет элда рус ўқитувчиси» гуманитар лойиҳаси доирасида ўқитувчиларидан иборат 16 нафар делегация жанубий пойтахтга етиб келди. Лойиҳа 2019-2020 ўқув йилидан бошланган. Ўшанда 17 нафар рус тили ва адабиёти, математика ўқитувчилари ва бошланғич синф ўқитувчилари Ўшга келишган…\nЖамият, Илм-ФанРоссия, Ўқитувчи, Ўш шаҳриLeave a comment\nЎш шаҳридаги автобуслар таъмирга муҳтож\nЎш шаҳридаги автобуслар таъмирга муҳтож. Бу ҳақда кеча шаҳар мэри Таалайбек Сарибашов шаҳар кенгашининг навбатдаги сессиясида депутатларнинг саволларига жавобан айтди. Унга кўра, автобуслар таъмирга муҳтож бўлиб, қўшимча пул керак. “Ушбу автобуслар режасиз олиниб келинган. Улардан бири бурилишдан бурилганда тирбандлик бўлишига олиб келмоқда. Мана автомобиль заводи иш бошлаган. Биринчи автобус чиқарилса, биз уни мэрияга берамиз дейишмоқда. Кейин ўшанда ҳам…\nЖамиятТаалайбек Сарибашов, Ўш шаҳриLeave a comment


Ўзбекистон ва Россия ҳарбийларининг Термиздаги ҳарбий машғулоти якунланди | Qalampir.uz\nЎзбекистон ва Россия ҳарбийларининг Термиздаги ҳарбий машғулоти якунланди\nЖамият\t06 Август 18:52 2573\nАфғонистондаги вазиятни барқарорлаштириш фонида Термиз шаҳрида ўтказилаётган “Жануб 2021” рус-ўзбек тактик машғулотари бугун, 6 август куни якунига етди. Бу ҳақда ТАСС хабар бермоқда.\nСўнгги машқларни Ўзбекистон Республикаси Қуролли Кучлари генерал-майори Шуҳрат Холмуҳаммедов, шунингдек, Россия Федерацияси Қуролли Кучлари Бош штаби бошлиғи Валерий Герасимов кузатишди. Ҳарбий етакчиларга ноқонуний қуролли гуруҳлар давлат чегарасини кесиб ўтишинининг олдини олиш бўйича машғулотлар намойиш этилди.\nҚайд этилишича, қўшма ҳарбий гуруҳ аввалига ҳаводан “ноқонуний қуролли гуруҳлар”ни аниқлаб, кейин мамлакат ҳудудига кирган “жангарилар”ни тўхтатиб, якунда аҳоли пунктига яширинган бузғунчиларни йўқ қилган.\n“Ҳарбий машғулот концепциясини ишлаб чиқиш учун Суриядаги ноқонуний қуролли гуруҳларга қарши кураш бўйича Россия Қуролли Кучлари тажрибаси асос қилиб олинган”, дейди Марказий ҳарбий округ қўмондони ўринбосари, генерал-лейтенант Михаил Теплинский.\nМаълумот ўрнида, ҳарбий машғулотларда икки мамлакатдан жами 1,5 мингга яқин ҳарбий хизматчилар иштирок этган. Шунингдек, 200 та қурол-яроғ, махсус ҳарбий техника ҳамда Россиянинг Ту-22М3 ВКС русумли 4 та самолёти жалб қилинган.\nАввалроқ, жорий йилнинг август ва сентябрь ойларида Россия Қуролли кучлари бўлинмалари Ўзбекистон, Тожикистон ва Қирғизистон ҳарбийлари билан қўшма машғулотлар ўтказилиши ҳақида хабар бергандик.\nУнга кўра, август ойидаги ҳарбий машғулотлар Ўзбекистоннинг Сурхондарё вилояти “Термиз” полигонида бўлиб ўтди. Сентябрь ойидаги машқлар эса Қирғизистоннинг “Эдельвейс” ўқув маркази базасида бўлади.\nРоссия Ўзбекистон Ҳарбий машғулотлар\n20 Сентябрь 18:17 53455\n20 Сентябрь 13:55 43086\n19 Сентябрь 11:57 40179\n19 Сентябрь 18:13 38165\n19 Сентябрь 16:53 26013


Футбол бирлаштиради. Ўшда ўзбекистонлик талабалар ўртасида турнир бўлиб ўтди - oqbura\nМусобақалар ғолибига Равшан Эрматов ва Баҳодир Қўчқоров дастхатлари туширилган футбол тўпи совға қилинди.\nБугун, 8 май куни Қирғизистоннинг жанубий пойтахти Ўш шаҳридаги А.Момунов номидаги “Қағанат” Футбол академияси футбол майдонида Иккинчи Жаҳон урушида қозонилган Ғалабанинг 77 йиллигига бағишланган мини-футбол бўйича турнир бўлиб ўтди.\nМаълумки, қўшни Ўзбекистонда 9 май – Хотира ва қадрлаш куни сифатида кенг нишонланади. Турнирда Қирғизистон олий ўқув юртларида таҳсил олаётган ўзбекистонлик талабалар ўзаро куч синашдилар.\nТурнир ташкилотчиларидан бири, Ўзбекистон ёшлари умумжаҳон ассоциациясининг Қирғизистондаги вакили Бобурмирзо Абдусаматовнинг айтишича, биринчи бор ўтказилган бу мусобақаларнинг мақсади – ўзбекистонлик талабаларни қўллаб-қувватлаб, уларнинг муаммоларини эшитиб, фикр алмашиш, ўзаро дўстлик муносабатларини мустаҳкамлаш ҳамда ёшларни ягона, ёрқин ғоялар атрофида бирлаштиришдан иборат эди.\nФутбол беллашувларида Ўш ва Жалолобод шаҳарларида билим олаётган талабалардан ташкил топган 12 жамоа қатнашиб, жуда чиройли, жонли ўйин кўрсатдилар. Турнирга алоҳида кўрк бағишлаган масалалардан бири, ўйинларга халқаро тоифадаги футбол ҳаками Баҳодир Қўчқоров ҳакамлик қилди.\nУчрашув натижаларига кўра, Ўш гуманитар-педагогика университетининг «Ассоциация» командаси турнир ғолиби бўлди. Иккинчи ўринни Жалолобод шаҳридаги Илмий-тадқиқот, тиббий-ижтимоий институтининг “НИМСИ” командаси эгаллаган бўлса, учинчи ўрин Ўш давлат педагогика университетининг “Шунқорлар” командасига насиб қилди.\nШиддатли курашларда ғолиб бўлган жамоаларга турнир кубоги, медаллар ва фахрий ёрлиқлар топширилди. Турнир ғолиби бўлган «Ассоциация» жамоасига ўзбекистонлик Халқаро тоифадаги футбол ҳаками, Футбол бўйича жаҳон чемпионатларида одилона ҳакамлик қилиб, Жаҳон футбол федерацияси (ФИФА) ва ҳатто бутун дунё футбол ишқибозларининг ҳурматини қозонган Равшан Ирматовнинг ҳамда Баҳодир Қўчқоровнинг дастхати туширилган футбол тўплари ҳам топширилди.\nЭслатиб ўтамиз, ўшлик ҳакам Баҳодир Қўчқоров Равшан Ирматовнинг бригадасида жаҳон чемпионатларида бирга ҳакамлик қилган.\nБобурмирзо Абдусаматовнинг айтишича, жорий йилнинг май ойи охирларида турнир ғолиби бўлган жамоа иштирокида қирғизистонлик талабалар жамоаси ўртасида дўстлик учрашувини ўтказишга қарор қилинди.\nТурнир Ўзбекистоннинг Бишкекдаги элчихонаси тарафидан Ўзбекистон ёшлар иттифоқи, Ўзбекистон ёшлари умумжаҳон ассоциацияси, “DATKA HOLDING”, SАPREMO ва бошқа компаниялар ҳамкорлигида ташкил қилинган.\nБугунги кунда Қирғизистондаги олий ўқув юртларида 231 мингдан ортиқ талаба таҳсил олади. Уларнинг деярли учдан бир қисми, яъни 70 минг нафардан кўпроғи – чет элликлар. Уларнинг энг кўпи (қарийб 39 минг талаба) Ўзбекистондан келиб ўқийди. Ҳиндистондан 14,5 минг талаба ўқиса, салкам 10 минг талаба Покистон фуқаролари.\nСоҳибжон Мамиров, Оқбура, Ўш


Пахта терими учун янги тўлов тарифлари тасдиқланди – mulkdor.com\nOctober 20 2017, 04:10 ЖамиятЎзбекистонЯнгиликлар\nВазирлар Маҳкамасининг 2017 йил 16 октябрдаги 829-сонли қарори билан 2017 йил ҳосили учун қўлда терилган пахтага тўлов ва пахта хом ашёси харид нархлари бўйича янги тариф ставкалари тасдиқланди. Вазирлар Маҳкамасининг 2017 йил 14 сентябрдаги 723-сон қарори билан тасдиқланган харид нархлари ўз кучини йўқотди. Бу ҳақда Norma.uz хабар бермоқда.\n17.10.2017 йилдан теримчилар учун қўлда терилган пахта хом ашёсининг 1 килограмми учун тўлов 700 сўмгача оширилди (биринчи босқичда 450 сўм, 1.10.2017 йилдан эса – 500 сўм эди).\n2017 йил ҳосили қўлда терилган ва машинада терилган пахта хом ашёсининг харид нархлари ҳам ошди. Масалан, агарда жорий йилнинг сентябрида тасдиқланган нархлар бўйича узун толали 1-синфдаги пахта хом ашёсининг 1 тоннаси 3 000 740 сўм турган бўлса, ҳозирда эса – 3 352 570 сўм. Яъни пахтанинг ушбу навига нарх ўртача 11,7 фоизга ошди. 2016 йил билан таққослаганда эса (бир тонна учун 2 143 350 сўм) – 56,4 фоизга.


Соғлом муносабатларнинг 9 белгиси • NeMolchi.uz\nBosh sahifa Jabrlanganlarga maslahat Соғлом муносабатларнинг 9 белгиси\nСоғлом муносабатларнинг 9 белгиси\nБаъзида ШАХСИЙ МУНОСАБАТЛАРГА ЧЕТДАН НАЗАР ТАШЛАШ ҳалақит қилмайди — чунки инсон эмоционал зўравонликка учраётганини сезмаслиги ҳам мумкин. Бошқа томондан муносабатларнинг совиши ҳар доим ҳам жуфтликларда муаммо борлигидан далолат беравермайди, биз илгари яқинлик ҳисси шаклланган сари жинсий муносабатлар сони камайиши мумкинлиги ҳақида ёзган эдик. Бугунги рўйхатимизда орангиздаги муносабатга баҳо бериш имконини берувчи мезонлар бор. Уларга қараб сиз соғлом муносабатда эканингизни ёки ниманидир ўзгартириш фурсати етганини тушуниб оласиз.\nГап нафақат орангизда сир йўқлигида, балки қарорларни қабул қилишда ўзаро ишончнинг борлиги ҳақидадир. Агар жуфтликнинг ҳар иккиси ўзи ва оиласининг манфаатларини биринчи ўринга қўйса, уларнинг ҳар бири қандай қарор қабул қилмасин, бу барча учун фойдали бўлади. Мабодо турмуш ўртоғи билан кўнгилдагидай муносабатда бўлган инсонга чет элдан иш таклиф қилишса, у буни жуфти билан муҳокама қилмай туриб, керакли жавобни бермайди. Агар якдил қарорга кела олмасангиз ёки аксинча, майда-чуйда нарсаларни назорат қилмоқчи бўлаверсангиз, ишончга путур етган.\nОддий ишонч ҳам муҳим, яъни уйнинг калитини ишониб топшириш ёки шахсий компютердан фойдаланиш. Фейсбукда умумий аккаунт очиш ёки телефон паролларини ўзаро алмашиш шарт эмас, чунки ҳар кимда махфийлик бўлиши керак. Аммо ишонч билдирган ҳолда жуфтингизга сумкангиздан ёки катмонингиздан бирор нарсани олиб беришни илтимос қилишингиз мумкин. Телефонингизга келган хабарни ўқиб қолмасин, деб уни яширишнинг кераги ё‘қ.\nҚизиқишларнинг мос келмаслиги – муаммо эмас\nЯхши жуфтлик бўлиш учун, туну кун бирга бўлиш, бир-бирингизга ёпишиб юриш шарт эмас. Умумий қизиқишлар бўлса, жуда яхши, аммо бу муносабатларда энг муҳими ҳисобланмайди. Кўпроқ бирга вақт ўтказиш учун сиз жуфтингизни ўз қизиқишларингизга қизиқтиришингиз керак ёки аксинча, унинг ёқтирган машғулотларига шўнғиш лозим.\nШунга қарамай, сизга бошқа мусиқа, бошқа сериаллар ёқиши мумкин ёки саёҳатларда сиз денгиз бўйида дам олишни яхши кўрган бир пайтда, шеригингиз музей, дўконлар бўйлаб юришни ёқтириши табиий. Аслида зарур масалаларда фикрларнинг тўғри келиши муҳимроқ.\nУндан алоҳида ўтказган вақтингиз кўнгилдагидай ўтади\nБу бўлим аввалгисини тўлдиради: турли қизиқишлар мулоқот доирасининг турфалигини билдириши мумкин. Агар танлаган инсонингиз йўқлигида мириқиб вақт ўтказсангиз, бу ҳолатни ўйлаб кўриш керак. Мабодо жуфтликлардан бири баъзида дўстлари билан вақт ўтказса, саёҳатларга кетиб турса ёки хизмат сафарларига борса, соғлом муносабатдаги инсонлар бир-бирини рашк ёки шубҳа қилмайди. Бир-бирини соғиниш ёки кўришни хоҳлаш бошқа гап, аммо гумонлар билан ҳиёнат ҳақида ёмон хаёлларга бориш бошқа.\nИшонч ва ўз вақтида мулоқот қилиш — соғлом муносабатларнинг асосий омиллари. Телефони ўчикми, балки батареяси қолмагандир, смс хабарларга жавоб бермаётганлиги эса ким биландир жиддий суҳбатлашаётганидан дарак беради. Бежиз хавотирланмаслик учун, ушланиб қолиш ёки режаларнинг ўзгариши ҳақида бир-бирини огоҳлантириш керак, бу индамасликдан яхшироқ.\nМуҳим масалаларда якдилсиз\nМуносабатларнинг бошида кўпчилик оилавий бюджет, фарзандлар, диний ёки ахлоқий қадриятлар ҳақида муҳокама қилишга уялади. Аслида уларни бошиданоқ гаплашиб олган маʼқул. Агар жуфтликдан бири фарзандли бўлишни истаса-ю, бу истак унинг шеригида ҳам бор, деб ўйласа ва ушбу масала ҳеч қачон бирга муҳокама қилинмаган бўлса, иш муаммогача етиб бориши мумкин. Чунки жуфтликлардан бири ҳозирча фарзанд кўрмай туришни афзал билиши ҳеч гап эмас.\nШунинг учун энг долзарб масалаларни муносабатларнинг бошида муҳокама қилиб олиш зарур. Уларга бериладиган жавобларга қараб қандай муносабатни кутиш мумкин, уларга киришишнинг кераги борми ўзи, деган саволлар очиқланади. Балки бу бироз беадабликдай кўринар, лекин никоҳда энг муҳим масалаларга нисбатан турлича қарашлар бўлса, демак, кимнингдир бахтсиз яшаши эхтимоли катта.\nЗиддиятлар муҳокама ёрдамида ҳал бўлади\nЯна бир бора таъкидлаймиз, соғлом муносабатлар учун мулоқот қилиш, алоқада бўлиш жуда муҳим. Зеро, ҳамма нарса ҳар доим ҳам силлиқ кетмайди; турли зиддиятлар жиддий сабаблар ва майда-чуйда гап-сўзлар туфайли келиб чиқиши мумкин. Кўнгилдагидай муносабатлар замирида муаммо бўлмаслиги керак, деган ҳақиқат мавжуд эмас, муҳими, бу муаммолар муҳокама қилиниши лозим ва чиқариладиган хулосалар бундай вазиятларнинг такрорланишига тўсқинлик қилади.\nАгар ҳамма одамлар муносабатларнинг аҳамиятини англаб борса ва уларни ривожлантиришни истаса, ҳар қандай зиддиятлар фақат муҳокама мавзуси, фойдали сабоқлар сингари қабул қилинади. Хафаликларни йиғиб боришнинг кераги йўқ, гина сақлаб нима қиласиз, ранжидингизми, шу заҳотиёқ айтинг, вазиятни ўнглашга ҳаракат қилинг.\nЖинсий алоқа фақат розилик асосида рўй бериши керак\nСоғлом муносабатлар аввало зўравонлик устига қурилмайди, унда на жисмоний, на ҳиссий, на жинсий зўравонликка ўрин бор. Муносабатлар ҳақоратга тўлалигини тан олиш осон эмас, айниқса, ёшликдан ўргатиладиган «никоҳдаги бурч» ва эркак кишига рад жавобини бериб бўлмайди, деган тушунчалар муносабатларни янада қийинлаштиради. Унинг устига жинсий алоқа хоҳишга қарши устма-уст содир бўлаверса, зўравонликка учрамаяпманмикан, деб жиддий ўйлашга сабаб бор, агар шундай бўлса, ёрдамга муҳтожсиз.\nОдатда зўравонликдан ҳар доим ҳам аёл жабр кўравермайди, лекин аксарият ҳолатларда асосий қурбон барибир аёл. Намунали жинсий соғлом муносабатларда ҳар икки томон нозик алоқаларни бирдек истамаслиги мумкин, ҳар дам рад жавобини эшитишга тайёр туриш керак. Агар жуфтингиз жинсий муносабатларда қизиқиши сўниб қолса, вазиятни тинчлик билан ҳал қилинг, бундай вазиятда унга босим ўтказиш зўравонликнинг яна бир кўриниши бўлади.\nБирга табассум қиласиз\nСоғлом муносабатларда ҳиссиётлар яширин бўлмайди, сиз бирга хурсанд бўласиз, мулоқот хурсандчилик олиб келади, жуфтингиз томонидан билдирилган ташаббус эса иштиёқ бағишлайди. Бир-бирингизни кўриш бахт, суҳбат эса ёқимли дамларни ҳадя этади, бу яхши белги. Асабийлашиш ёки чарчоқ, ёлғиз қолиш истаги ҳам меʼёрий ҳолатлар, улар муносабатлар ёки дўстликка жиддий зарар етказмайди.\nИшдан кейин жуфтингиз олдига боргингиз келмаса, уйга яқинлашган сайин хавотирингиз кучаяверса, демак, муаммо бор. Адашиб қолишдан қўрқиб яшасангиз, сизга нисбатан ҳақоратли муносабатлар бўлаверса, сиз эмотсионал зўравонлик қурбонисиз.\nБахт учун ҳар икки томон масъул\nОиладаги муҳаббат ва фаровонлик учун фақат аёл киши жавобгар деган нотўғри қараш кўплаб инсонлар ҳаётини издан чиқарган. Бундай қоидалар оқибатида эркак муносабатлар устида ишламайди, аёл эса вазифасини уддалай олмагани учун ўзини айбдор ҳис қилади. Ёки аксинча.\nСоғлом муносабатларда ҳар бир инсон жуфтининг ёлғиз ўзи бахт манбаи, бахтиёрлик ва фаровонлик кафолати бўла олмаслигини яхши тушунади. Жуфтликлар бир-бирига қўллаб-қувватлов ва кўмак учун керак, аммо шахсий бахт учун ҳар ким ўзи жавоб бериши зарур, албатта барчанинг манфаатлари кўзланган ҳолда.\nБир-бирингизни ўзгартиришга ҳаракат қилманг\nАгар инсон қайсидир одатидан воз кечмоқчи бўлса ёки унга ёрдам зарур бўлса, унинг ўзи хабар беради. Жуфтингизни ўзгартираман деб ўйламанг, акс ҳолда яхши натижанинг ўрнига салбий муносабатларга эга бўласиз.\nБиз яна такрорлашдан чарчамаймиз, ҳурмат қилинг, ишонинг ва мулоқотда бўлинг: жуфтингиз «иккинчи ярмингиз эмас», у мустақил инсон ва шахсий қарашлари, истак ва одатлари бор. Фикрлар хилма-хиллиги ва ўз нуқтаи назарида қолиш ҳам бор гап, булар ҳам соғлом муносабатларга хос.


Саломлашиш одоби - Hidoyat.uz\nАсосий саҳифа Мақолалар Саломлашиш одоби\nЧоп этилди Noyabr 6, 2019 Саломлашиш одобиda fikr bildirishni o'chirish\n«Қачон сизларга бирор саломлашиш (ибораси) билан салом берилса, сизлар ундан чиройлироқ қилиб алик олингиз ёки ўша (ибора)ни қайтарингиз. Албатта, Аллоҳ ҳар бир нарсани ҳисобга олувчи Зотдир» (Нисо, 86).\nСалом берувчи “Ассалому алайкум” деса, “Ва алайкумус-салому ва раҳматуллоҳ” деб алик олинади. Агар у “Ассалому алайкум ва раҳматуллоҳ” деб салом берса, “Ва алайкумус салому ва раҳматуллоҳи ва баракотуҳ” деб алик олинади. Салом берувчи “Ва барокатуҳ” қўшимчасини ҳам қўшса, алик олувчи ҳам фақат ўша қўшимчани қўшади. Пиёдага суворий (уловдаги одам), кўпчиликка озчилик, ўтирган ёки ўрнида турганга юрган кишилар салом бериши жоиз. Лекин кичикдан олдин катта ёшдаги одам камтарлик билан салом берса, бу фазилатдир. Салом бериш суннат, алик олиш эса вожиб.\nСаломлашиш туфайли кишилар ўртасида ўзаро ҳурмат, самимият ва бир-бирига нисбатан меҳр-муҳаббат пайдо бўлади. Бир-биримизнинг ёнимиздан индамай ўтгандан кўра, мусулмоннинг мусулмон биродаридаги ҳақи бўлган саломлашиш, алик олишни одат қилсак, нур устига нур бўлади.\n“Ас-Салом” Аллоҳ таолонинг гўзал исмларидан биридир. Яхшилаб салом беринг, яхшилаб алик олинг. Айримлар “ассомалайкум”, “вассомалайкум” дея нотўғри талаффуз қилишганда, бу гўзал дуонинг маъноси бузилади.\nСаломлашишнинг яна бир фазилати, учрашганида ким биринчи бўлиб салом берса, унинг савоби янада улуғ бўлади. Биринчи бўлиб салом беришни одат қилиш яхши.\nАбу Ҳурайра (разияллоҳу анҳу) ривоят қилади. Расулуллоҳ (соллаллоҳу алайҳи ва саллам) «Аллоҳ таоло Одамни (алайҳиссалом) ўз суратида (яъни, унга Ўзида бор бўлган “тирик, билувчи, эшитувчи, кўрувчи, сўзловчи” сифатларни ато этиб) яратгач, унга: “Анави фаришталарнинг олдига бор-да, салом бер. Сўнг уларнинг сенга оладиган алигини яхшилаб эшитиб ол. Чунки бу сенга ва сендан тарқаладиган зурриётларингга йўлланган салом бўлади”, деди. Одам (алайҳиссалом) бориб: “Ассалому алайкум”, дедилар. Фаришталар: “Ассалому алайка ва роҳматуллоҳи (Сенга ҳам салом ва Аллоҳнинг раҳмати бўлсин)” деб алик олишди, сўнг “Жаннатга кирадиган барча инсонларга ҳам Аллоҳнинг раҳмати бўлсин”, деб қўшиб қўйишди.\nМуҳаммад (соллаллоҳу алайҳи ва саллам): “Бир-бирингиз билан саломлашиб юринглар, шунда ўрталарингизда меҳр-муҳаббат уйғонади”, дея марҳамат қилганлар. Мана шу биргина салом сўзи кишини эзгуликка, меҳр-шафқат ва покликка, ҳақиқий инсонийликка чорлайди.\n“Ассалому алайкум” – “Сизга тинчлик тилайман”, “Ва алайкум ассалом” – “Сизга ҳам тинчлик бўлсин” сўзларида улкан маъно, эзгу тилак мужассам.\nФарзандларимизга чиройли тарбия бериб, кўча-кўйда таниган ва танимаган кишиларга ҳам салом беришни ўргатсак, албатта, уларнинг мурғак қалбида меҳру оқибатнинг илк куртаклари уйғонади. Улуғ ёшдаги қария ёнидан салом бериб ўтган бола билан салом бермасдан ўтган бола баробар эмас.\n“Сизга тинчлик тилайман” деган инсоннинг қалбида ҳамиша меҳр-оқибат туйғуси уфуриб туради. Аксинча, безрайиб ўтиб кетадиган, кибр-ҳавога берилганнинг юраги тош каби қаттиқдир.\nДарҳақиқат, инсонларнинг бундай ўзаро самимий бўлиш ва бир-бирига яхшилик тилаш одати дунё халқларининг барчасига хосдир. Гарчи уларнинг айтилиши, ёзилиши ва ижро анъанаси турлича бўлса-да, маъно ва моҳият жиҳатидан анча ўхшашдир.\nСалом беришнинг ҳам бир қанча одоблари бўлиб, ҳар бири ҳақида алоҳида тўхталиб, муҳим жиҳатларига эътибор қаратамиз.\nBasmalada baraka bor\nОдам қандай ақлдан озади? (ҳажвия)


13:00 / 18.12.2020 837 pdf Ўқиш режими + -\n449. Абу Қатода Ансорий розияллоҳу анҳудан ривоят қилинади:\n«Набий соллаллоҳу алайҳи васаллам: «Аллоҳдан умид қиламанки, Арафа кунининг рўзаси ундан олдинги йилнинг ва ундан кейинги йилнинг каффороти бўлади. Аллоҳдан умид қиламанки, Ашуро кунининг рўзаси ўзидан олдинги йил (гуноҳлари)нинг каффороти бўлади», дедилар».\n450. Абдуллоҳ ибн Аббос розияллоҳу анҳумодан ривоят қилинади:\n«Расулуллоҳ соллаллоҳу алайҳи васаллам: «Агар келаси йили тирик бўлсам, албатта, тўққизинчини ҳам тутаман», дедилар». Яъни, Ашуро куни рўзасига (қўшимча).\nБошқа ривоятда шундай келган: «Расулуллоҳ соллаллоҳу алайҳи васаллам Ашуро куни рўзасини тутдилар ва у куннинг рўзасини тутишга амр қилдилар. Одамлар: «Эй Аллоҳнинг Расули, бу кунни яҳудий ва насоролар улуғлашади», дейишди. Шунда Расулуллоҳ соллаллоҳу алайҳи васаллам: «Келаси йил келса, иншаАллоҳ, тўққизинчи куннинг ҳам рўзасини тутамиз», дедилар. Келаси йил бўлмай туриб Расулуллоҳ соллаллоҳу алайҳи васаллам вафот этдилар».\n451. Абдуллоҳ ибн Умар розияллоҳу анҳумодан ривоят қилинади:\n«Расулуллоҳ соллаллоҳу алайҳи васаллам: «Ким доимий рўза тутса, рўза ҳам тутмади, оғзи очиқ ҳам юрмади», дедилар».\nНасоий ва Ибн Ҳиббон ривоят қилган.\nДунёнинг энг гўзал шаҳарида қурилган биринчи масжид\n16:00 / 17.12.2020 837\n11:00 / 18.12.2020 689\n2897 17:07 / 07.12.2018\n2361 20:40 / 29.05.2019\n3065 15:58 / 29.09.2019\n1338 13:00 / 15.11.2020


Трансферлар ойнаси вақтида ким қанча сарфлади?\nSept. 13, 2017, 8:32 p.m. 3617\nЁзги трансферлар вақтида миллий чемпионатлар сарфлаган пуллар миқдори маълум бўлди. Бу ҳақда ФИФАнинг расмий ҳисоботида маълумот берилган.\nTransfer Matching System (TMS) маълумотларига кўра, биринчи ўринни Англия премьер-лигаси жамоалари эгаллашди. Туманли Альбион вакиллари ёзги трансферлар вақтида жами 1,4 млрд доллар (1,1 млрд евро) сарф қилишди. Шу билан бирга 17 клуб 20 млн доллардан кўпроқ маблағ ишлатди. Қолган мамлакатларда бу 20 млн доллардан ортиқ сарфлаган жамоалар сони 9тадан ошмаган.\nЖадвалда Англиядан кейинги ўринни Испания чемпионати эгаллаб турибди (752, 3 млн доллар), 3-ўринда Франция (604,1 млн. доллар). Бу французларнинг ўтган йилги кўрсаткичига нисбатан 250 фоизга кўпроқ дегани. Бутун бошли 2016 йилда амалга оширилган трансферлардан эса бу 191 фоиз кўпроқ кўрсаткич эканини кўрсатади. 4-5 ўринларни мос равишда Германия ( 519 млн доллар) ва Италия (506,8 млн доллар) чемпионатлари эгаллаган.\n6-ўринда Россия чемпионати жойлашган бўлиб, мамлакатда амалга оширилган 120 харид учун 129 млн доллар (тахминан 107,7 млн евро) сарф этилган. Россиядан кейинги ўрнида Туркия – 198 трансфер учун сарф 115,9 млн. долларга тенг.\nУмуман олганда 2017 йилнинг 1 июндан 1 сентябрга қадар бўлган муддатда бутун дунё бўйича 7590 халқаро трансфер савдолари кузатилган. Сарфланган пуллар жами бўлиб 4,71 млрд долларга (3,9 млрд евро) етган. Уч ой давомида жамоалар 2016 йилнинг тўлиқ даврида амалга оширилган трансфер миқдорича харажат (4,79 млрд доллар) қилишга улгурган.\nСуперлига. «Локомотив» Бикмаевнинг учта голи эвазига «Насаф»ни мағлуб этди\n«Реал» Чемпионлар Лигасидаги ғалабага бағишлаб махсус либос чиқарди\nСуперлига. «Пахтакор» сўнгги дақиқаларда 2та гол уриб, иродали ғалабага эришди\n«Ливерпуль» футболчисининг жароҳати оғир бўлиб чиқди\nРоссияда жаҳон чемпионати ортидан қанча даромад олингани маълум қилинди\nСуперлига. Қўқонда иккита пенальти ва қизил карта: бу сафар ОКМК жабрланди\nАлиссоннинг кетиши «Рома» фанатларини дарғазаб қилди\nБиз нега бу Францияни севиб қолмадик?\nҲафта саволи: Роналдунинг трансфери футболка сотуви орқали қопландими?\n17 Июль 16509\nФото: Роналду «Ювентус» футболчиси сифатида таништирилди\n16 Июль 12893\n«Французча прагматизм»: Ғоями ёки ечим?\n16 Июль 5111\n15 Июль 2714\nЗидан янги клуби билан шартнома имзолади\n14 Июль 37235\nФИФАнинг Жаҳон кубоги нархи маълум қилинди\n14 Июль 34395\nРоналду Месси билан бўлган рақобатнинг йўқолиши ҳақидаги саволга жавоб берди\n16 Июль 29850\nРоналду «Ювентус»га нега ўтганига изоҳ берди\n16 Июль 25592\nЕвропада яна бир йирик трансфер\n17 Июль 24258


036. Ёсин сураси\n12 – оят. «Албатта, Биз ўзимизгина ўликларни тирилтирурмиз ва уларнинг қилган амалларини ҳамда (қолдирган) изларини ёзиб қўйурмиз. Барча нарсани биз очиқ китобда (яъни Лавҳул Маҳфузда) белгилаб қўйгандирмиз».\nАбу Саид ал Худрий: − Бану Салама маҳалласи Мадинанинг бир чеккасида эди. Улар масжидга яқинроқ ерга кўчишга қарор қилишди. Шунда ушбу.... оят нозил бўлди. Шунда Пайғамбар (соллаллоҳу алайҳи васаллам) уларга: − Сизларнинг изларингиз ёзилади. Бас, кўчманглар, − дедилар.\nАбу Саиддан: − Бану Салама уруғи Расулуллоҳ (соллаллоҳу алайҳи васаллам)га яшаш жойлари масжиддан узоқ эканини шикоят қилишди. Шунда Аллоҳ таоло .... оятини нозил қилди. Шунда Расулуллоҳ (соллаллоҳу алайҳи васаллам) уларга: − Манзилингизни лозим тутинглар (қимирламанглар). (Масжидга босиб келган ҳар бир) изларингиз ёзилади. (Ажр шунчалик кўп бўлади), − дедилар.\n78 – оят. «У бизга «Чириб битган суякларни ким ҳам тирилтира олур?» деб, мисол келтирди-ю, (аммо) ўзининг (бир томчи сувдан) яралганини унутиб қўйди».\nМуфассирлар айтишдики: − Убай ибн Халаф Расулуллоҳ (соллаллоҳу алайҳи васаллам)га бир чириган ранги ўчган суяк келтириб: − Эй Муҳаммад, Аллоҳ мана шуни чириб кетганидан кейин тирилтиради деб ўйлайсанми? – деди. Расулуллоҳ (соллаллоҳу алайҳи васаллам): − Ҳа, сени ҳам тирилтиради ва дўзаҳга киритади, − дедилар. Шунда Аллоҳ таоло ушбу оятни нозил қилди.\nАбу Моликдан: − Убай ибн Халаф Ал Жумаҳий Расулуллоҳ (соллаллоҳу алайҳи васаллам)га бир ранги ўчган суяк келтириб, қўллари орасида уни майдалаб ташлади ва: − Эй Муҳаммад, мана шуни чириб кетганидан кейин Аллоҳ (қайта) тирилтиради? – деди. У киши: − Ҳа, шуни Аллоҳ (қайта) тирилтиради. Сени ҳам ўлдириб, сўнгра тирилтириб, кейин жаҳаннам оловига киритади, − дедилар. Шунда ушбу оятни нозил бўлди.


Қўшнинг тинч-сен тинч – Навбатдаги маърифат соати шу мавзуда бўлиб ўтди\n11 Октябр 2021 йил 67\nБугун вилоят ИИББда ўтказилган маърифат соати Қўшнинг тинч-сен тинч – Афғонистондаги сиёсий ўзгаришлар мисолида мавзусида бўлиб ўтди.\nЙиғилишда маърузачи сифатида сиёсий шарҳловчи Ғофуржон Жамолов иштирок этиб, Афғонистондаги сиёсий ўзгаришлари, тарихи ва бугунги кундаги сиёсатигача, шунингдек, Ўзбекистон билан яқин қўшничилик ва стратегик шерикчилик масалаларигача тўхталиб ўтди.\n– Мамлакатимиз қўшни Афғон юртида тинчлик ва барқарорлик таъминланиши йўлида кўплаб эътиборга молик саъй-ҳаракатларни амалга оширмоқда. Давлат раҳбари томонидан йирик халқаро ташкилотлар йиғилишларида, нуфузли минбарлардан туриб аниқ таклифлар илгари сурилмоқда. Буларнинг барчаси Афғонистон ва минтақа осойишталигига, фаровонлигига хизмат қилмоқда, -деди маърузачи.\nШунингдек, йиғилиш сўнгида ИИББ Маънавий-маърифий ишлар ва кадрлар билан таъминлаш хизмати бошлиғи ўринбосари, подполковник Жаҳонгир Абдужалилов ходимларни қонунчилик ва хизмат интизомига риоя қилишлари юзасидан маъруза қилди.\nКуни кеча ИИВ раҳбарияти томонидан ўтказилган танқидий йиғилишда билдирилган эътирозлар ва уларни бартараф этиш юзасидан берилган топшириқларни шахсий таркибга етказди. Хизматни ўрнатилган тартиб ва хизмат низоми асосида ташкил қилиниши устувор вазифа эканини ҳамда бу борадаги ишлар мунтазам равишда назорат қилиб борилишини алоҳида таъкидлади.


Раштдаги жанггарилар қуролини топширмоқда\nРасмийлар чеклови туфайли Раштда содир бўлаётган воқеалар, хусусан, вертолёт қулаши билан боғлиқ ҳодиса тафсилотларидан Тожикистон жамоатчилиги кўпинча бехабар қолмоқда.\nТожикистон ички ишлар вазирлиги маълумотларига кўра, айни пайтда Рашт туманида 30 дан ортиқ жанггари қуролини топшириб, ҳукумат кучлари томонига ўтган. Бу жангарилар ҳукумат кучлари билан биргаликда қолган жанггариларни топиш ва зарарсизлантириш амалиётларида қатнашмоқда.\nТожикистон расмийлари ўтган ҳафта бошида қуролини кўнгилли равишда топширган жанггарилар жавобгарликка тортилмаслигини ваъда қилган эди. Шундан кейин республика Хавфсизлик хизмати раҳбари Амирқул Азимов ва Тожикистон парламенти раиси, илгари Бирлашган тожик мухолифати етакчиларидан бири бўлган Шукуржон Зуҳуров собиқ мухолифат етакчиларини жангни тўхтатишга кўндириш учун улар билан учрашган.\nБу учрашувдан кейин Рашт водийсида ҳукуматга қаршилик кўрсатиб келаётган исломий мухолифатнинг икки етакчиси Мирзохўжа Аҳмадов ва Мулло Садриддиннинг жанггарилари қуролларини топширишган ва “хорижлик жанггариларга қарши кураш”да ҳукумат кучларига қўшилишга розилик берган.\n- Рашт туманида 30 дан ортиқ жангарилар қуролларини топшириб, ҳукумат кучлари томонига ўтди. Бу жангарилар ҳукумат кучлари билан биргаликда қолган жанггариларни топиш ва зарарсизлантириш амалиётларида қатнашмоқда, деди республика Ички ишлар вазири Абдураҳим Қаххоров.\nВазирнинг сўзларига кўра, ҳозирда тоғларда 30 чоғли жанггари яшириниб юрибди.\nБир ойдан буён давом этаётган жангларда ҳукуматнинг 60 дан ортиқ аскари ҳалок бўлгани айтилмоқда.\nОхирги воқеалардан бири - вертолётнинг қулаши оқибатида ҳукуматнинг 28 нафар аскари ва зобити нобуд бўлди. Расмийлар вертолёт ҳалокатига техник носозликлар сабаб бўлганини айтган бўлса, баъзи агентликлар вертолётнинг жанггарилар томонидан уриб туширилганига ишора қилувчи хабарларни тарқатди.\n- Вертолёт Миллий гвардияга тегишли. Бу ҳақда кеча ҳам айтилган, бошқа тафсилотлар кейинроқ берилади, деди Хайринисо Комилова.\nАйни пайтда Рашт билан республиканинг барча ҳудудлари ўртасида телефон алоқаси узиб қўйилгани сабабли у ерда нималар кечаётгани ҳақида маълумот олишнинг иложи йўқ.\nДавлат назоратидаги телевидение ва радиоканаллар Рашт ва Камаробдаги воқеалар ҳақида деярли хабар қилмаяпти. Улар кўрилган талафотлар ҳақида хабар бериш ёки ҳалок бўлган жангарилар жасадини кўрсатиш билан чекланмоқдалар, холос. Расмийлар Рашт водийсидаги вазиятни жамоатчиликка ошкор қилишдан бош тортиб келаяпти.\nБоз устига, Рашт водийсидаги вазият ҳақида рўи-рост хабар берган айрим газеталар ёпилди, сайтларга эса тўсиқ қўйилди. Мазкур оммавий ахборот воситалари Камароб фожеасига Мудофаа вазирлиги масъулларининг тажрибасизлиги сабаб бўлганини ёзишган.\n4 октябр куни эса Тожикистон Мудофа вазири Шерали Хайруллоев “Ховар” ахборот агентлиги орқали тарқатган баёнотида республикадаги нашрлар, жумладан, “Фараж” мустақил рўзномаси мамлакатдаги барқарорликнинг издан чиқишига ҳисса қўшаётганига урғу берган эди. Шундан кейин бир қатор сайтлар блок қилинди, газеталар чоп қилиниши тўхтатилди.